title: Εκτελεστικός κανονισμός (ΕΕ) αριθ. 810/2011 της Επιτροπής, της 11ης Αυγούστου 2011 , για την έγκριση της δραστικής ουσίας kresoxim-methyl, σύμφωνα με τον κανονισμό (ΕΚ) αριθ. 1107/2009 του Ευρωπαϊκού Κοινοβουλίου και του Συμβουλίου σχετικά με τη διάθεση φυτοπροστατευτικών προϊόντων στην αγορά, και την τροποποίηση του παραρτήματος του εκτελεστικού κανονισμού (ΕΕ) αριθ. 540/2011 του Επιτροπής  Κείμενο που παρουσιάζει ενδιαφέρον για τον ΕΟΧ

text:
               12.8.2011

               EL

               Επίσημη Εφημερίδα της Ευρωπαϊκής Ένωσης

               L 207/7

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 810/2011 ΤΗΣ ΕΠΙΤΡΟΠΉΣ
   της 11ης Αυγούστου 2011
   για την έγκριση της δραστικής ουσίας kresoxim-methyl, σύμφωνα με τον κανονισμό (ΕΚ) αριθ. 1107/2009 του Ευρωπαϊκού Κοινοβουλίου και του Συμβουλίου σχετικά με τη διάθεση φυτοπροστατευτικών προϊόντων στην αγορά, και την τροποποίηση του παραρτήματος του εκτελεστικού κανονισμού (ΕΕ) αριθ. 540/2011 του Επιτροπής
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1107/2009 του Ευρωπαϊκού Κοινοβουλίου και του Συμβουλίου, της 21ης Οκτωβρίου 2009, σχετικά με τη διάθεση φυτοπροστατευτικών προϊόντων στην αγορά και την κατάργηση των οδηγιών 79/117/ΕΟΚ και 91/414/ΕΟΚ του Συμβουλίου (1), και ιδίως το άρθρο 13 παράγραφος 2 και το άρθρο 78 παράγραφος 2,
   Εκτιμώντας τα ακόλουθα:

               (1)

               Σύμφωνα με το άρθρο 80 παράγραφος 1 στοιχείο β) του κανονισμού (ΕΚ) αριθ. 1107/2009, η οδηγία 91/414/ΕΟΚ του Συμβουλίου (2) εφαρμόζεται στις δραστικές ουσίες που αναφέρονται στο παράρτημα I του κανονισμού (ΕΚ) αριθ. 737/2007 της Επιτροπής, της 27ης Ιουνίου 2007, για τη θέσπιση της διαδικασίας ανανέωσης της καταχώρισης μιας πρώτης ομάδας δραστικών ουσιών στο παράρτημα Ι της οδηγίας 91/414/ΕΟΚ του Συμβουλίου και για την κατάρτιση του καταλόγου των ουσιών αυτών (3), όσον αφορά τη διαδικασία και τους όρους έγκρισης. Η ουσία kresoxim-methyl αναφέρεται στο παράρτημα Ι του κανονισμού (ΕΚ) αριθ. 737/2007.

               (2)

               Η έγκριση της kresoxim-methyl, όπως ορίζεται στο μέρος A του παραρτήματος του εκτελεστικού κανονισμού της Επιτροπής (ΕΕ) αριθ. 540/2011 της 25ης Μαΐου 2011 για την εφαρμογή του κανονισμού (ΕΚ) αριθ. 1107/2009 του Ευρωπαϊκού Κοινοβουλίου και του Συμβουλίου αναφορικά με τον κατάλογο των εγκεκριμένων δραστικών ουσιών (4), παύει να ισχύει στις 31 Δεκεμβρίου 2011. Μια κοινοποίηση υποβλήθηκε σύμφωνα με το άρθρο 4 του κανονισμού (ΕΚ) αριθ. 737/2007 για την ανανέωση της καταχώρισης της kresoxim-methyl στο παράρτημα Ι της οδηγίας 91/414/ΕΟΚ, εντός του χρονικού διαστήματος που προβλέπεται στο εν λόγω άρθρο.

               (3)

               Η κοινοποίηση αυτή κρίθηκε αποδεκτή με την απόφαση 2008/656/ΕΚ της Επιτροπής, της 28ης Ιουλίου 2008, για το αποδεκτό των κοινοποιήσεων σχετικά με την ανανέωση της καταχώρισης των δραστικών ουσιών azimsulfuron, azoxystrobin, fluroxypyr, imazalil, kresoxim-methyl, prohexadione και spiroxamine, στο παράρτημα I της οδηγίας 91/414/ΕΟΚ του Συμβουλίου και για την κατάρτιση του καταλόγου των κοινοποιούντων (5).

               (4)

               Εντός της προθεσμίας που προβλέπεται στο άρθρο 6 του κανονισμού (ΕΚ) αριθ. 737/2007, ο κοινοποιών υπέβαλε τα στοιχεία που απαιτούνται σύμφωνα με το εν λόγω άρθρο μαζί με εξηγήσεις όσον αφορά τη χρησιμότητα κάθε νέας υποβληθείσας μελέτης.

               (5)

               Το κράτος μέλος-εισηγητής εκπόνησε έκθεση εκτίμησης σε συνεννόηση με το κράτος μέλος-συνεισηγητή και την υπέβαλε στην Ευρωπαϊκή Αρχή για την Ασφάλεια των Τροφίμων (εφεξής «η Αρχή») και στην Επιτροπή. Εκτός από την αξιολόγηση της δραστικής ουσίας, η εν λόγω έκθεση περιλαμβάνει και κατάλογο των μελετών πάνω στις οποίες βασίστηκε το κράτος μέλος-εισηγητής για να πραγματοποιήσει την εκτίμησή του.

               (6)

               Η Αρχή κοινοποίησε την έκθεση αξιολόγησης στον κοινοποιούντα και στα κράτη μέλη για υποβολή σχολίων και διαβίβασε τα σχόλια που έλαβε στην Επιτροπή. Η Αρχή δημοσιοποίησε επίσης την έκθεση αξιολόγησης στο ευρύ κοινό.

               (7)

               Κατόπιν αιτήματος της Επιτροπής, η έκθεση αξιολόγησης επανεξετάστηκε από τα κράτη μέλη και την Αρχή. H Αρχή υπέβαλε στην Επιτροπή το συμπέρασμά της όσον αφορά την εξέταση από ομοτίμους της εκτίμησης επικινδυνότητας της kresoxim-methyl (6). Η έκθεση αξιολόγησης και τα συμπεράσματα της Αρχής επανεξετάστηκαν από τα κράτη μέλη και την Επιτροπή στο πλαίσιο της μόνιμης επιτροπής για την τροφική αλυσίδα και την υγεία των ζώων και οριστικοποιήθηκαν στις 17 Ιουνίου 2011 με τη μορφή έκθεσης ανασκόπησης της Επιτροπής για την ουσία kresoxim-methyl.

               (8)

               Από τις διάφορες εξετάσεις προέκυψε ότι τα φυτοπροστατευτικά προϊόντα που περιέχουν kresoxim-methyl μπορεί να αναμένεται ότι θα συνεχίσουν να πληρούν, γενικά, τις απαιτήσεις του άρθρου 5 παράγραφος 1 στοιχεία α) και β) της οδηγίας 91/414/ΕΟΚ, ιδίως όσον αφορά τις χρήσεις που εξετάστηκαν και παρουσιάστηκαν λεπτομερώς στην έκθεση ανασκόπησης της Επιτροπής. Επομένως, θεωρείται σκόπιμο να εγκριθεί η ουσία kresoxim-methyl.

               (9)

               Σύμφωνα με το άρθρο 13 παράγραφος 2 του κανονισμού (ΕΚ) αριθ. 1107/2009 σε συνδυασμό με το άρθρο 6 αυτού και με βάση την τρέχουσα επιστημονική και τεχνική γνώση, είναι, εντούτοις, απαραίτητο να συμπεριληφθούν ορισμένοι όροι και περιορισμοί που δεν προβλέπονται στην πρώτη καταχώριση στο παράρτημα I της οδηγίας 91/414/ΕΟΚ.

               (10)

               Με την επιφύλαξη του συμπεράσματος ότι η δραστική ουσία kresoxim-methyl θα πρέπει να εγκριθεί, είναι σκόπιμο, ειδικότερα, να απαιτηθούν περαιτέρω επιβεβαιωτικές πληροφορίες.

               (11)

               Ένα εύλογο χρονικό διάστημα πρέπει να παρέλθει πριν από την έγκριση προκειμένου να επιτραπεί στα κράτη μέλη και τα ενδιαφερόμενα μέρη να προετοιμαστούν για να ανταποκριθούν στις νέες απαιτήσεις που προκύπτουν από την έγκριση.

               (12)

               Με την επιφύλαξη των υποχρεώσεων που προβλέπονται από τον κανονισμό (ΕΚ) αριθ. 1107/2009 ως συνέπεια της έγκρισης, λαμβανομένης υπόψη της ειδικής κατάστασης που δημιουργήθηκε λόγω της μετάβασης από την οδηγία 91/414/ΕΟΚ στον κανονισμό (ΕΚ) αριθ. 1107/2009 πρέπει, ωστόσο, να ισχύουν τα ακόλουθα. Πρέπει να παρέχεται στα κράτη μέλη περίοδος έξι μηνών μετά την έγκριση για να επανεξετάσουν τις εγκρίσεις φυτοπροστατευτικών προϊόντων που περιέχουν kresoxim-methyl. Τα κράτη μέλη πρέπει, ανάλογα με την περίπτωση, να διαφοροποιήσουν, να αντικαταστήσουν ή να ανακαλούν τις εγκρίσεις. Κατά παρέκκλιση από την ανωτέρω προθεσμία, πρέπει να προβλεφθεί μεγαλύτερη προθεσμία για την υποβολή και αξιολόγηση της επικαιροποίησης του πλήρους φακέλου του παραρτήματος III, όπως προβλέπεται στην οδηγία 91/414/ΕΟΚ, κάθε φυτοπροστατευτικού προϊόντος για κάθε προβλεπόμενη χρήση σύμφωνα με τις ενιαίες αρχές.

               (13)

               Η πείρα που αποκτήθηκε από προηγούμενες καταχωρίσεις στο παράρτημα I της οδηγίας 91/414/ΕΟΚ δραστικών ουσιών οι οποίες αξιολογήθηκαν στο πλαίσιο του κανονισμού (ΕΟΚ) αριθ. 3600/92 της Επιτροπής, της 11ης Δεκεμβρίου 1992, σχετικά με τον καθορισμό των λεπτομερών κανόνων εφαρμογής του πρώτου σταδίου του προγράμματος εργασίας που αναφέρεται στο άρθρο 8 παράγραφος 2 της οδηγίας 91/414/ΕΟΚ του Συμβουλίου σχετικά με τη διάθεση φυτοπροστατευτικών προϊόντων στην αγορά (7) έχει δείξει ότι μπορεί να προκύψουν δυσκολίες κατά την ερμηνεία των καθηκόντων που έχουν οι κάτοχοι υφιστάμενων εγκρίσεων όσον αφορά την πρόσβαση σε στοιχεία. Συνεπώς, για να αποφευχθούν περαιτέρω δυσκολίες, κρίνεται αναγκαίο να διασαφηνιστούν τα καθήκοντα των κρατών μελών, και ιδίως το καθήκον να επαληθεύουν ότι ο κάτοχος μιας έγκρισης αποδεικνύει την πρόσβαση σε φάκελο που ικανοποιεί τις απαιτήσεις του παραρτήματος ΙΙ της εν λόγω οδηγίας. Ωστόσο, αυτή η διασαφήνιση δεν επιβάλλει νέες υποχρεώσεις στα κράτη μέλη ή στους κατόχους εγκρίσεων σε σύγκριση με τις οδηγίες που έχουν εκδοθεί μέχρι σήμερα για την τροποποίηση του παραρτήματος I της εν λόγω οδηγίας ή των κανονισμών για την έγκριση δραστικών ουσιών.

               (14)

               Σύμφωνα με το άρθρο 13 παράγραφος 4 του κανονισμού (ΕΚ) αριθ. 1107/2009, το παράρτημα του εκτελεστικού κανονισμού (ΕΕ) αριθ. 540/2011 θα πρέπει να τροποποιηθεί αναλόγως.

               (15)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Έγκριση δραστικής ουσίας
   Η δραστική ουσία kresoxim-methyl, όπως προσδιορίζεται στο παράρτημα I, εγκρίνεται υπό τους όρους που αναφέρονται στο εν λόγω παράρτημα.
   Άρθρο 2
   Εκ νέου αξιολόγηση φυτοπροστατευτικών προϊόντων
   1.   Τα κράτη μέλη, σύμφωνα με τον κανονισμό (ΕΚ) αριθ. 1107/2009, τροποποιούν ή ανακαλούν, εφόσον είναι απαραίτητο, τις ισχύουσες εγκρίσεις φυτοπροστατευτικών προϊόντων που περιέχουν την ουσία kresoxim-methyl ως δραστική ουσία πριν από τις 30 Ιουνίου 2012.
   Έως την ημερομηνία αυτή εξακριβώνουν, ιδίως, ότι πληρούνται οι όροι του παραρτήματος I του εν λόγω κανονισμού, με εξαίρεση αυτούς του μέρους Β της στήλης που αφορά τις ειδικές διατάξεις στο εν λόγω παράρτημα, και ότι ο κάτοχος της έγκρισης διαθέτει φάκελο ή έχει πρόσβαση σε φάκελο που ικανοποιεί τις απαιτήσεις παραρτήματος II της οδηγίας 91/414/ΕΟΚ, σύμφωνα με τους όρους του άρθρου 13 παράγραφοι 1 έως 4 της εν λόγω οδηγίας και του άρθρου 62 του κανονισμού (ΕΚ) αριθ. 1107/2009.
   2.   Κατά παρέκκλιση από την παράγραφο 1, για κάθε εγκεκριμένο φυτοπροστατευτικό προϊόν που περιέχει την ουσία kresoxim-methyl, είτε ως μόνη δραστική ουσία είτε μαζί με άλλες δραστικές ουσίες οι οποίες έχουν όλες καταχωριστεί στο παράρτημα του εκτελεστικού κανονισμού (ΕΕ) αριθ. 540/2011 έως τις 31 Δεκεμβρίου 2011 το αργότερο, τα κράτη μέλη επαναξιολογούν το προϊόν σύμφωνα με τις ενιαίες αρχές που προβλέπονται στο άρθρο 29 παράγραφος 6 του κανονισμού (ΕΚ) αριθ. 1107/2009, με βάση φάκελο που ικανοποιεί τις απαιτήσεις του παραρτήματος III της οδηγίας 91/414/ΕΟΚ και λαμβάνοντας υπόψη το μέρος B της στήλης σχετικά με τις ειδικές διατάξεις στο παράρτημα I του παρόντος κανονισμού. Με βάση την αξιολόγηση αυτή, εξακριβώνουν κατά πόσον το προϊόν πληροί τους όρους του άρθρου 29 παράγραφος 1 του κανονισμού (ΕΚ) αριθ. 1107/2009.
   Ύστερα από αυτή την εξακρίβωση, τα κράτη μέλη:

               α)

               σε περίπτωση που ένα προϊόν περιέχει kresoxim-methyl ως τη μόνη δραστική ουσία, εφόσον είναι απαραίτητο, τροποποιούν ή ανακαλούν την έγκριση έως τις 31 Δεκεμβρίου 2015 το αργότερο, ή

               β)

               σε περίπτωση που ένα προϊόν περιέχει kresoxim-methyl ως μία από πολλές δραστικές ουσίες, κατά περίπτωση, τροποποιούν ή ανακαλούν την έγκριση έως τις 31 Δεκεμβρίου 2015 ή έως την ημερομηνία που έχει οριστεί για μια τέτοια τροποποίηση ή ανάκληση στην αντίστοιχη νομοθετική πράξη ή νομοθετικές πράξεις με την οποία ή τις οποίες καταχωρίστηκε η σχετική ουσία ή οι σχετικές ουσίες στο παράρτημα Ι της οδηγίας 91/414/ΕΟΚ, ή εγκρίθηκε η εν λόγω ουσία ή ουσίες, ανάλογα με το ποια ημερομηνία είναι η μεταγενέστερη.

         Άρθρο 3
   Τροποποιήσεις του εκτελεστικού κανονισμού (ΕΕ) αριθ. 540/2011
   Το παράρτημα του εκτελεστικού κανονισμού (ΕΕ) αριθ. 540/2011 τροποποιείται σύμφωνα με το παράρτημα ΙΙ του παρόντος κανονισμού.
   Άρθρο 4
   Έναρξη ισχύος και εφαρμογή
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   Η απόφαση εφαρμόζεται από την 1η Ιανουαρίου 2012.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 11 Αυγούστου 2011.

            Για την Επιτροπή

            Ο Πρόεδρος

         José Manuel BARROSO

      (1)  ΕΕ L 309 της 24/11/2009, σ. 1.

      (2)  ΕΕ L 230 της 19.8.1991, σ. 1.

      (3)  ΕΕ L 169 της 29.6.2007, σ. 10.

      (4)  ΕΕ L 153 της 11.6.2011, σ. 1.

      (5)  ΕΕ L 214 της 9.8.2008, σ. 70.

      (6)  Ευρωπαϊκή Αρχή για την Ασφάλεια των Τροφίμων· Συμπεράσματα σχετικά με την εξέταση της εκτίμησης επικινδυνότητας των φυτοπροστατευτικών προϊόντων όσον αφορά τη δραστική ουσία kresoxim-methyl. EFSA Journal 2010;8(11):1891. [88 σελ.]. doi:10.2903/j.efsa.2010.1891. Διαθέσιμο στη διαδικτυακή διεύθυνση: www.efsa.europa.eu/efsajournal.htm.

      (7)  ΕΕ L 366 της 15.12.1992, σ. 10.

      ΠΑΡΑΡΤΗΜΑ I
      Όροι έγκρισης δραστικής ουσίας σύμφωνα με τον κανονισμό (ΕΚ) αριθ. 1107/2009:

                  Κοινή ονομασία, αριθμοί ταυτοποίησης

                  Ονομασία IUPAC

                  Καθαρότητα (1)

                  Ημερομηνία έγκρισης

                  Λήξη της έγκρισης

                  Ειδικές διατάξεις

                  Kresoxim-methyl
                  Αριθ. CAS 143.390-89-0
                  Αριθ. CIPAC 568

                  οξικό (E)-μεθοξυ-ιμινο[a-(o-τολυλοξυ)-ο-τολυλο] μεθύλιο

                  ≥ 910 g/kg
                  Μεθανόλη: μέγιστο 5 g/kg
                  Μεθυλοχλωρίδιο: μέγιστο 1 g/kg
                  Τολουόλιο: μέγιστο 1 g/kg

                  1 Ιανουαρίου 2012

                  31 Δεκεμβρίου 2021

                  ΜΕΡΟΣ Α
                  Επιτρέπεται να χρησιμοποιείται μόνον ως μηκυτοκτόνο.
                  ΜΕΡΟΣ Β
                  Για την εφαρμογή των ενιαίων αρχών, όπως αναφέρεται στο άρθρο 29 παράγραφος 6 του κανονισμού (ΕΚ) αριθ. 1107/2009, λαμβάνονται υπόψη τα συμπεράσματα της έκθεσης ανασκόπησης για την kresoxim-methyl, και ιδίως τα προσαρτήματα I και II αυτής, όπως οριστικοποιήθηκαν στο πλαίσιο της μόνιμης επιτροπής για την τροφική αλυσίδα και την υγεία των ζώων στις 17 Ιουνίου 2011.
                  Τα κράτη μέλη αποδίδουν ιδιαίτερη προσοχή στην προστασία των υπογείων υδάτων σε ευπαθείς συνθήκες και εξασφαλίζουν ότι οι όροι έγκρισης περιλαμβάνουν μέτρα άμβλυνσης του κινδύνου, όπου ενδείκνυται.
                  Ο αιτών υποβάλλει επιβεβαιωτικές πληροφορίες όσον αφορά:
                  Εκτίμηση του κινδύνου έκθεσης των υπόγειων υδάτων και ιδίως:

                              —

                              σχετικά με τη μελέτη με λυσίμετρο για να υποστηριχθεί η δήλωση ότι τα δύο παρατηρηθέντα μέγιστα που δεν προσδιορίστηκαν δεν αντιστοιχούν σε μεταβολίτες που υπερβαίνουν ο καθένας την τιμή ενεργοποίησης των 0,1 μg/L,

                              —

                              σχετικά με την ανάκτηση του μεταβολίτη BF 490-5 προκειμένου να επιβεβαιωθεί η απουσία του στη διαρροή του λυσίμετρου σε επίπεδα που υπερβαίνουν τα 0,1 μg/L,

                              —

                              σχετικά με εκτίμηση του κινδύνου έκθεσης των υπόγειων υδάτων για την καθυστερημένη εφαρμογή σε μήλα / αχλάδια και σταφύλια.

                        Ο αιτών υποβάλλει στα κράτη μέλη, στην Επιτροπή και στην Αρχή τις εν λόγω πληροφορίες έως τις 31 Δεκεμβρίου 2013.

         (1)  Περισσότερες λεπτομέρειες σχετικά με την ταυτότητα και τις προδιαγραφές της δραστικής ουσίας δίνονται στην έκθεση ανασκόπησης.

      ΠΑΡΑΡΤΗΜΑ II
      Το παράρτημα του εκτελεστικού κανονισμού (ΕΕ) αριθ. 540/2011 τροποποιείται ως εξής:

                  1.

                  Στο Μέρος A, η καταχώριση σχετικά με την ουσία kresoxim-methyl διαγράφεται.

                  2.

                  Στο Μέρος Β προστίθεται η ακόλουθη καταχώριση:

                              Αριθ.

                              Κοινή ονομασία, αριθμοί ταυτοποίησης

                              Ονομασία IUPAC

                              Καθαρότητα (1)

                              Ημερομηνία έγκρισης

                              Λήξη της έγκρισης

                              Ειδικές διατάξεις

                              «8

                              Kresoxim-methyl
                              Αριθ. CAS 143.390-89-0
                              Αριθ. CIPAC 568

                              οξικό (E)-μεθοξυ-ιμινο[a-(o-τολυλοξυ)-ο-τολυλο] μεθύλιο

                              ≥ 910 g/kg
                              Μεθανόλη: μέγιστο 5 g/kg
                              Μεθυλοχλωρίδιο μέγιστο 1 g/kg
                              Τολουόλιο: μέγιστο 1 g/kg

                              1 Ιανουαρίου 2012

                              31 Δεκεμβρίου 2021

                              ΜΕΡΟΣ Α
                              Επιτρέπεται να χρησιμοποιείται μόνον ως μηκυτοκτόνο.
                              ΜΕΡΟΣ Β
                              Για την εφαρμογή των ενιαίων αρχών, όπως αναφέρεται στο άρθρο 29 παράγραφος 6 του κανονισμού (ΕΚ) αριθ. 1107/2009, πρέπει να λαμβάνονται υπόψη τα συμπεράσματα της έκθεσης ανασκόπησης για την kresoxim-methyl, και ιδίως τα προσαρτήματα I και II αυτής, όπως οριστικοποιήθηκε στο πλαίσιο της μόνιμης επιτροπής για την τροφική αλυσίδα και την υγεία των ζώων στις 17 Ιουνίου 2011.
                              Τα κράτη μέλη αποδίδουν ιδιαίτερη προσοχή στην προστασία των υπογείων υδάτων σε ευπαθείς συνθήκες και εξασφαλίζουν ότι οι όροι έγκρισης περιλαμβάνουν μέτρα άμβλυνσης του κινδύνου, όπου ενδείκνυται.
                              Ο αιτών υποβάλλει επιβεβαιωτικές πληροφορίες όσον αφορά:
                              Εκτίμηση του κινδύνου έκθεσης των υπόγειων υδάτων και ιδίως:

                                          —

                                          σχετικά με τη μελέτη με λυσίμετρο για να υποστηριχθεί η δήλωση ότι τα δύο παρατηρηθέντα μέγιστα που δεν προσδιορίστηκαν δεν αντιστοιχούν σε μεταβολίτες που υπερβαίνουν ο καθένας την τιμή ενεργοποίησης των 0,1 μg/L,

                                          —

                                          σχετικά με την ανάκτηση του μεταβολίτη BF 490-5 προκειμένου να επιβεβαιωθεί η απουσία του στη διαρροή του λυσίμετρου σε επίπεδα που υπερβαίνουν τα 0,1 μg/L,

                                          —

                                          σχετικά με εκτίμηση του κινδύνου έκθεσης των υπόγειων υδάτων για την καθυστερημένη εφαρμογή σε μήλα/αχλάδια και σταφύλια.

                                    Ο αιτών υποβάλλει στα κράτη μέλη, στην Επιτροπή και στην Αρχή τις εν λόγω πληροφορίες έως τις 31 Δεκεμβρίου 2013.»

         (1)  Περισσότερες λεπτομέρειες σχετικά με την ταυτότητα και τις προδιαγραφές της δραστικής ουσίας δίνονται στην έκθεση ανασκόπησης


title: Εκτελεστικός κανονισμός (ΕΕ) αριθ. 807/2011 της Επιτροπής, της 10ης Αυγούστου 2011 , για την έγκριση της δραστικής ουσίας triazoxide, σύμφωνα με τον κανονισμό (ΕΚ) αριθ. 1107/2009 του Ευρωπαϊκού Κοινοβουλίου και του Συμβουλίου σχετικά με τη διάθεση φυτοπροστατευτικών προϊόντων στην αγορά και για την τροποποίηση του παραρτήματος του εκτελεστικού κανονισμού (ΕΕ) αριθ. 540/2011 της Επιτροπής  Κείμενο που παρουσιάζει ενδιαφέρον για τον ΕΟΧ

text:
               11.8.2011

               EL

               Επίσημη Εφημερίδα της Ευρωπαϊκής Ένωσης

               L 206/44

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 807/2011 ΤΗΣ ΕΠΙΤΡΟΠΉΣ
   της 10ης Αυγούστου 2011
   για την έγκριση της δραστικής ουσίας triazoxide, σύμφωνα με τον κανονισμό (ΕΚ) αριθ. 1107/2009 του Ευρωπαϊκού Κοινοβουλίου και του Συμβουλίου σχετικά με τη διάθεση φυτοπροστατευτικών προϊόντων στην αγορά και για την τροποποίηση του παραρτήματος του εκτελεστικού κανονισμού (ΕΕ) αριθ. 540/2011 της Επιτροπής
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1107/2009 του Ευρωπαϊκού Κοινοβουλίου και του Συμβουλίου, της 21ης Οκτωβρίου 2009, σχετικά με τη διάθεση φυτοπροστατευτικών προϊόντων στην αγορά και την κατάργηση των οδηγιών 79/117/ΕΟΚ και 91/414/ΕΟΚ του Συμβουλίου (1), και ιδίως το άρθρο 13 παράγραφος 2 και το άρθρο 78 παράγραφος 3,
   Εκτιμώντας τα ακόλουθα:

               (1)

               Σύμφωνα με το άρθρο 80 παράγραφος 1 στοιχείο γ) του κανονισμού (ΕΚ) αριθ. 1107/2009, η οδηγία 91/414/ΕΟΚ του Συμβουλίου (2) εφαρμόζεται για τις δραστικές ουσίες των οποίων η πληρότητα έχει επιβεβαιωθεί βάσει του άρθρου 16 του κανονισμού (ΕΚ) αριθ. 33/2008 της Επιτροπής (3), όσον αφορά τη διαδικασία και τους όρους έγκρισης. Η ουσία triazoxide είναι μια δραστική ουσία της οποίας η πληρότητα έχει επιβεβαιωθεί βάσει του εν λόγω κανονισμού.

               (2)

               Οι κανονισμοί της Επιτροπής (ΕΚ) αριθ. 451/2000 (4) και (ΕΚ) αριθ. 1490/2002 (5) καθορίζουν λεπτομερείς κανόνες για την εφαρμογή της τρίτης φάσης του προγράμματος εργασίας που αναφέρεται στο άρθρο 8 παράγραφος 2 της οδηγίας 91/414/ΕΟΚ και θεσπίζουν κατάλογο δραστικών ουσιών που πρέπει να αξιολογηθούν με σκοπό την ενδεχόμενη καταχώρισή τους στο παράρτημα Ι της οδηγίας 91/414/ΕΟΚ. Ο εν λόγω κατάλογος περιλαμβάνει την ουσία triazoxide. Με την απόφαση 2009/860/ΕΚ της Επιτροπής (6) αποφασίστηκε η μη συμπερίληψη της ουσίας triazoxide στο παράρτημα Ι της οδηγίας 91/414/ΕΟΚ.

               (3)

               Σύμφωνα με το άρθρο 6 παράγραφος 2 της οδηγίας 91/414/ΕΟΚ ο αρχικός κοινοποιών (εφεξής «ο αιτών») υπέβαλε νέα αίτηση, ζητώντας την εφαρμογή της ταχείας διαδικασίας που προβλέπεται στα άρθρα 14 έως 19 του κανονισμού (ΕΚ) αριθ. 33/2008 για τη θέσπιση λεπτομερών κανόνων εφαρμογής της οδηγίας 91/414/ΕΟΚ όσον αφορά την καθιέρωση συνήθους και ταχείας διαδικασίας εκτίμησης των δραστικών ουσιών που συμπεριλαμβάνονταν στο πρόγραμμα εργασίας το οποίο αναφέρεται στο άρθρο 8 παράγραφος 2 της εν λόγω οδηγίας, αλλά δεν έχουν περιληφθεί στο παράρτημα I.

               (4)

               Η αίτηση υποβλήθηκε στο Ηνωμένο Βασίλειο, που είχε οριστεί κράτος μέλος-εισηγητής με τον κανονισμό (ΕΚ) αριθ. 1490/2002. Τηρήθηκε η χρονική περίοδος για την ταχεία διαδικασία. Οι προδιαγραφές της δραστικής ουσίας και οι προβλεπόμενες χρήσεις είναι ίδιες με εκείνες που περιέχονται στην απόφαση 2009/860/ΕΚ. Η αίτηση αυτή πληροί επίσης τις υπόλοιπες ουσιώδεις και διαδικαστικές απαιτήσεις του άρθρου 15 του κανονισμού (ΕΚ) αριθ. 33/2008.

               (5)

               Το Ηνωμένο Βασίλειο αξιολόγησε τα νέα στοιχεία και δεδομένα που υπέβαλε ο αιτών και συνέταξε συμπληρωματική έκθεση. Κοινοποίησε αυτή την έκθεση στην Ευρωπαϊκή Αρχή για την Ασφάλεια των Τροφίμων (εφεξής «η Αρχή») και στην Επιτροπή στις 10 Ιουνίου 2010.

               (6)

               Η Αρχή γνωστοποίησε τη συμπληρωματική έκθεση στα άλλα κράτη μέλη και στον αιτούντα για υποβολή σχολίων και διαβίβασε τα σχόλια που έλαβε στην Επιτροπή. Σύμφωνα με το άρθρο 20 παράγραφος 1 του κανονισμού (ΕΚ) αριθ. 33/2008 και ύστερα από αίτημα της Επιτροπής, η συμπληρωματική έκθεση εξετάστηκε από τα κράτη μέλη και από την Αρχή. Στη συνέχεια, η Αρχή υπέβαλε στην Επιτροπή τα συμπεράσματά της όσον αφορά την ουσία triazoxide, στις 15 Φεβρουαρίου 2011 (7). Το σχέδιο της έκθεσης αξιολόγησης, η συμπληρωματική έκθεση και τα συμπεράσματα της Αρχής επανεξετάστηκαν από τα κράτη μέλη και την Επιτροπή στο πλαίσιο της μόνιμης επιτροπής για την τροφική αλυσίδα και την υγεία των ζώων και οριστικοποιήθηκαν στις 17 Ιουνίου 2011 με τη μορφή έκθεσης επανεξέτασης της Επιτροπής για την ουσία triazoxide.

               (7)

               Η συμπληρωματική έκθεση από το κράτος μέλος-εισηγητή και το νέο συμπέρασμα της Αρχής επικεντρώνονται στις επιφυλάξεις που υπαγορεύουν τη μη καταχώριση της εν λόγω ουσίας. Συγκεκριμένα, ότι δεν έγινε δυνατή η διενέργεια αξιόπιστης αξιολόγησης του κινδύνου για τους καταναλωτές, επειδή δεν υπήρχαν αρκετά στοιχεία για τον καθορισμό της φύσης των υπολειμμάτων σε φυτικά προϊόντα και της πιθανής μεταφοράς υπολειμμάτων σε προϊόντα ζωικής προέλευσης.

               (8)

               Οι νέες πληροφορίες που υπέβαλε ο αιτών δείχνουν ότι η έκθεση των καταναλωτών μπορεί να θεωρηθεί αποδεκτή.

               (9)

               Συνεπώς, οι πρόσθετες πληροφορίες που υπέβαλε ο αιτών επιτρέπουν να εξαλειφθούν οι συγκεκριμένες αιτίες ανησυχίας που οδήγησαν στη μη καταχώριση. Δεν ανέκυψαν άλλα ανοικτά επιστημονικά ερωτήματα.

               (10)

               Από τις διάφορες εξετάσεις φάνηκε ότι τα φυτοπροστατευτικά προϊόντα που περιέχουν triazoxide μπορεί να θεωρηθεί ότι πληρούν, γενικά, τις απαιτήσεις του άρθρου 5 παράγραφος 1 στοιχεία α) και β) της οδηγίας 91/414/ΕΟΚ, ιδίως όσον αφορά τις χρήσεις που εξετάστηκαν και αναλύθηκαν στην έκθεση ανασκόπησης της Επιτροπής. Συνεπώς, είναι σκόπιμο να εγκριθεί η ουσία triazoxide σύμφωνα με τον κανονισμό (ΕΚ) αριθ. 1107/2009.

               (11)

               Σύμφωνα με το άρθρο 13 παράγραφος 2 του κανονισμού (ΕΚ) αριθ. 1107/2009 σε συνδυασμό με το άρθρο 6 του ίδιου κανονισμού και με βάση τις τρέχουσες επιστημονικές και τεχνικές γνώσεις, είναι, εντούτοις, αναγκαίο να συμπεριληφθούν ορισμένοι όροι και περιορισμοί.

               (12)

               Με την επιφύλαξη του συμπεράσματος ότι η ουσία triazoxide θα πρέπει να εγκριθεί κρίνεται, ιδίως, σκόπιμο να απαιτηθούν περαιτέρω επιβεβαιωτικές πληροφορίες.

               (13)

               Σύμφωνα με το άρθρο 13 παράγραφος 4 του κανονισμού (ΕΚ) αριθ. 1107/2009, το παράρτημα του εκτελεστικού κανονισμού (ΕΕ) αριθ. 540/2011 της Επιτροπής, της 25ης Μαΐου 2011, σχετικά με την εφαρμογή του κανονισμού (ΕΚ) αριθ. 1107/2009 του Ευρωπαϊκού Κοινοβουλίου και του Συμβουλίου όσον αφορά τον κατάλογο των εγκεκριμένων δραστικών ουσιών (8) θα πρέπει να τροποποιηθεί αναλόγως.

               (14)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Έγκριση δραστικής ουσίας
   Η δραστική ουσία triazoxide, όπως προσδιορίζεται στο παράρτημα I, εγκρίνεται υπό τους όρους που αναφέρονται στο εν λόγω παράρτημα.
   Άρθρο 2
   Τροποποιήσεις του εκτελεστικού κανονισμού (ΕΕ) αριθ. 540/2011
   Το παράρτημα του εκτελεστικού κανονισμού (ΕΕ) αριθ. 540/2011 τροποποιείται σύμφωνα με το παράρτημα ΙΙ του παρόντος κανονισμού.
   Άρθρο 3
   Έναρξη ισχύος και ημερομηνία εφαρμογής
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   Εφαρμόζεται από την 1η Οκτωβρίου 2011.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 10 Αυγούστου 2011.

            Για την Επιτροπή

            Ο Πρόεδρος

         José Manuel BARROSO

      (1)  ΕΕ L 309 της 24.11.2009, σ. 1.

      (2)  ΕΕ L 230 της 19.8.1991, σ. 1.

      (3)  ΕΕ L 15 της 18.1.2008, σ. 5.

      (4)  ΕΕ L 55 της 29.2.2000, σ. 25.

      (5)  ΕΕ L 224 της 21.8.2002, σ. 23.

      (6)  ΕΕ L 314 της 1.12.2009, σ. 81.

      (7)  Ευρωπαϊκή Αρχή για την Ασφάλεια των Τροφίμων· συμπεράσματα σχετικά με την επιστημονική επανεξέταση της αξιολόγησης κινδύνου από φυτοπροστατευτικά προϊόντα όσον αφορά τη δραστική ουσία triazoxide. EFSA Journal 2011· 9(3): 86 pp.] doi:10.2903/j.efsa.2011.2018. Διαθέσιμο στη διαδικτυακή διεύθυνση: www.efsa.europa.eu/efsajournal.htm.

      (8)  ΕΕ L 153 της 11.6.2011, σ. 1.

      ΠΑΡΑΡΤΗΜΑ I

                  Κοινή ονομασία, αριθμοί ταυτοποίησης

                  Ονομασία IUPAC

                  Καθαρότητα (1)

                  Ημερομηνία έγκρισης

                  Λήξη της έγκρισης

                  Ειδικοί όροι

                  Triazoxide
                  Αριθ. CAS 72459-58-6
                  Αριθ. CIPAC 729

                  1-οξείδιο της 7-χλωρο-3-ιμιδαζολ-1-υλο-1,2,4-βενζοτριαζίνης

                  ≥ 970 g/kg
                  Προσμείξεις:
                  τολουόλιο: έως 3 g/kg

                  1 Οκτωβρίου 2011

                  30 Σεπτεμβρίου 2021

                  ΜΕΡΟΣ A
                  Επιτρέπεται να χρησιμοποιείται μόνον ως μυκητοκτόνο για την επεξεργασία σπόρων.
                  ΤΜΗΜΑ B
                  Για την εφαρμογή των ενιαίων αρχών, όπως αναφέρεται στο άρθρο 29 παράγραφος 6 του κανονισμού (ΕΚ) αριθ. 1107/2009, πρέπει να λαμβάνονται υπόψη τα συμπεράσματα της έκθεσης ανασκόπησης για την ουσία triazoxide, και ιδίως τα προσαρτήματα I και II αυτής, όπως οριστικοποιήθηκε από τη μόνιμη επιτροπή για την τροφική αλυσίδα και την υγεία των ζώων στις 17 Ιουνίου 2011.
                  Στη συνολική αυτή εκτίμηση τα κράτη μέλη οφείλουν:

                              α)

                              να αποδίδουν ιδιαίτερη προσοχή στην προστασία των χειριστών και των εργαζομένων και να εξασφαλίζουν ότι οι όροι χρήσης προβλέπουν τη χρήση κατάλληλου ατομικού εξοπλισμού προστασίας όπου απαιτείται·

                              β)

                              να αποδίδουν ιδιαίτερη προσοχή στον κίνδυνο για τα σποροφάγα πτηνά και να διασφαλίζουν ότι στους όρους χορήγησης της άδειας περιλαμβάνονται μέτρα περιορισμού του κινδύνου.

                        Ο αιτών υποβάλει στην Επιτροπή, τα κράτη μέλη και την Αρχή επιβεβαιωτικές πληροφορίες σχετικά με τον μακροπρόθεσμο κίνδυνο για τα σποροφάγα θηλαστικά έως τις 30 Σεπτεμβρίου 2013.

         (1)  Περισσότερες λεπτομέρειες σχετικά με την ταυτότητα και τις προδιαγραφές της δραστικής ουσίας παρέχονται στην έκθεση ανασκόπησης.

      ΠΑΡΑΡΤΗΜΑ II
      Στο μέρος Β του παραρτήματος του εκτελεστικού κανονισμού (ΕΕ) αριθ. 540/2011 προστίθεται η ακόλουθη εγγραφή:

                     Αριθ.

                     Κοινή ονομασία, αριθμοί ταυτοποίησης

                     Ονομασία IUPAC

                     Καθαρότητα (1)

                     Ημερομηνία έγκρισης

                     Λήξη της έγκρισης

                     Ειδικοί όροι

                     «17

                     Triazoxide
                     Αριθ. CAS 72459-58-6
                     Αριθ. CIPAC 729

                     1-οξείδιο της 7-χλωρο-3-ιμιδαζολ-1-υλο-1,2,4-βενζοτριαζίνης

                     ≥ 970 g/kg
                     Προσμείξεις:
                     τολουόλιο: έως 3 g/kg

                     1 Οκτωβρίου 2011

                     30 Σεπτεμβρίου 2021

                     ΜΕΡΟΣ A
                     Επιτρέπεται να χρησιμοποιείται μόνον ως μυκητοκτόνο για επεξεργασία σπόρων.
                     ΤΜΗΜΑ B
                     Για την εφαρμογή των ενιαίων αρχών, όπως αναφέρεται στο άρθρο 29 παράγραφος 6 του κανονισμού (ΕΚ) αριθ. 1107/2009, πρέπει να λαμβάνονται υπόψη τα συμπεράσματα της έκθεσης ανασκόπησης για την ουσία triazoxide, και ιδίως τα προσαρτήματα I και II αυτής, όπως οριστικοποιήθηκε από τη μόνιμη επιτροπή για την τροφική αλυσίδα και την υγεία των ζώων στις 17 Ιουνίου 2011.
                     Στη συνολική αυτή εκτίμηση τα κράτη μέλη οφείλουν

                                 α)

                                 να αποδίδουν ιδιαίτερη προσοχή στην προστασία των χειριστών και των εργαζομένων και να εξασφαλίζουν ότι οι όροι χρήσης προβλέπουν τη χρήση κατάλληλου ατομικού εξοπλισμού προστασίας όπου απαιτείται·

                                 β)

                                 να αποδίδουν ιδιαίτερη προσοχή στον κίνδυνο για τα σποροφάγα πτηνά και να διασφαλίζουν ότι στους όρους χορήγησης της άδειας περιλαμβάνονται μέτρα περιορισμού του κινδύνου.

                           Ο αιτών υποβάλει στην Επιτροπή, τα κράτη μέλη και την Αρχή επιβεβαιωτικές πληροφορίες σχετικά με τον μακροπρόθεσμο κίνδυνο για τα σποροφάγα θηλαστικά έως τις 30 Σεπτεμβρίου 2013.»

         (1)  Περισσότερες λεπτομέρειες σχετικά με την ταυτότητα και τις προδιαγραφές της δραστικής ουσίας παρέχονται στην έκθεση ανασκόπησης.


title: Εκτελεστικός κανονισμός (ΕΕ) αριθ. 1178/2013 της Επιτροπής, της 20ής Νοεμβρίου 2013 , για την τροποποίηση του εκτελεστικού κανονισμού (ΕΕ) αριθ. 540/2011 όσον αφορά τους όρους έγκρισης της δραστικής ουσίας ethoprophos  Κείμενο που παρουσιάζει ενδιαφέρον για τον ΕΟΧ

text:
               21.11.2013

               EL

               Επίσημη Εφημερίδα της Ευρωπαϊκής Ένωσης

               L 312/33

      ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 1178/2013 ΤΗΣ ΕΠΙΤΡΟΠΉΣ

   της 20ής Νοεμβρίου 2013
   για την τροποποίηση του εκτελεστικού κανονισμού (ΕΕ) αριθ. 540/2011 όσον αφορά τους όρους έγκρισης της δραστικής ουσίας ethoprophos
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1107/2009 του Ευρωπαϊκού Κοινοβουλίου και του Συμβουλίου, της 21ης Οκτωβρίου 2009, σχετικά με τη διάθεση φυτοπροστατευτικών προϊόντων στην αγορά και την κατάργηση των οδηγιών 79/117/ΕΟΚ και 91/414/ΕΟΚ του Συμβουλίου (1), και ιδίως το άρθρο 21 παράγραφος 3 δεύτερη περίπτωση και το άρθρο 78 παράγραφος 2,
   Εκτιμώντας τα ακόλουθα:

               (1)

               Με την οδηγία 2007/52/ΕΚ της Επιτροπής (2) περιλήφθηκε η ουσία ethoprophos ως δραστική ουσία στο παράρτημα I της οδηγίας 91/414/ΕΟΚ του Συμβουλίου (3), υπό την προϋπόθεση ότι τα οικεία κράτη μέλη εξασφαλίζουν ότι ο κοινοποιών, κατόπιν αίτησης του οποίου η ουσία ethoprophos καταχωρίστηκε στο εν λόγω παράρτημα, παρέχει περαιτέρω επιβεβαιωτικές πληροφορίες με τη μορφή μελετών σχετικά με τον κίνδυνο για τα πτηνά και τα θηλαστικά που τρέφονται με γεωσκώληκες.

               (2)

               Οι δραστικές ουσίες που περιλαμβάνονται στο παράρτημα I της οδηγίας 91/414/ΕΟΚ θεωρούνται ότι έχουν εγκριθεί δυνάμει του κανονισμού (ΕΚ) αριθ. 1107/2009 και απαριθμούνται στο μέρος A του παραρτήματος του εκτελεστικού κανονισμού (ΕΕ) αριθ. 540/2011 της Επιτροπής (4).

               (3)

               Ο κοινοποιών υπέβαλε στο κράτος μέλος-εισηγητή (Ηνωμένο Βασίλειο), εντός της προβλεπόμενης προθεσμίας για την υποβολή τους, πρόσθετες πληροφορίες με τη μορφή μελετών σχετικά με τον κίνδυνο για τα πτηνά και τα θηλαστικά που τρέφονται με γεωσκώληκες.

               (4)

               Το Ηνωμένο Βασίλειο αξιολόγησε τις πρόσθετες πληροφορίες που υποβλήθηκαν από τον κοινοποιούντα. Στις 5 Σεπτεμβρίου 2011 υπέβαλε την αξιολόγησή του, με τη μορφή προσθήκης στο σχέδιο έκθεσης αξιολόγησης, στα άλλα κράτη μέλη, την Επιτροπή και την Ευρωπαϊκή Αρχή για την Ασφάλεια των Τροφίμων, εφεξής «η Αρχή».

               (5)

               Στις 30 Ιανουαρίου 2013 (5) η Επιτροπή συμβουλεύτηκε την Αρχή, η οποία εξέδωσε γνώμη σχετικά με την εκτίμηση της επικινδυνότητας της ουσίας ethoprophos. Το σχέδιο της έκθεσης εκτίμησης, η προσθήκη και η γνώμη της Αρχής επανεξετάστηκαν από τα κράτη μέλη και την Επιτροπή στο πλαίσιο της μόνιμης επιτροπής για την τροφική αλυσίδα και την υγεία των ζώων και οριστικοποιήθηκαν στις 3 Οκτωβρίου 2013 με τη μορφή έκθεσης ανασκόπησης της Επιτροπής για την ουσία ethoprophos.

               (6)

               Η Επιτροπή κάλεσε τον κοινοποιούντα να υποβάλει τις παρατηρήσεις του σχετικά με την έκθεση επανεξέτασης για την ουσία ethoprophos.

               (7)

               Η Επιτροπή κατέληξε στο συμπέρασμα ότι οι περαιτέρω επιβεβαιωτικές πληροφορίες έδειξαν ότι δεν μπορεί να αποκλεισθεί η ύπαρξη υψηλού κινδύνου για τα πτηνά και τα θηλαστικά που τρέφονται με γεωσκώληκες, παρά μόνο με την επιβολή περισσότερων περιορισμών.

               (8)

               Επιβεβαιώνεται ότι η δραστική ουσία ethoprophos θα πρέπει να θεωρείται ότι έχει εγκριθεί σύμφωνα με τον κανονισμό (ΕΚ) αριθ. 1107/2009. Ωστόσο, για να ελαχιστοποιηθεί η έκθεση των πτηνών και των θηλαστικών που τρέφονται με γεωσκώληκες, είναι σκόπιμο να περιοριστούν περαιτέρω οι χρήσεις της εν λόγω δραστικής ουσίας και να θεσπιστούν συγκεκριμένα μέτρα άμβλυνσης του κινδύνου για την προστασία αυτών των ειδών.

               (9)

               Συνεπώς, το παράρτημα του εκτελεστικού κανονισμού (ΕΕ) αριθ. 540/2011 θα πρέπει να τροποποιηθεί αναλόγως.

               (10)

               Στα κράτη μέλη θα πρέπει να δοθεί επαρκής χρόνος για να τροποποιήσουν ή να ανακαλέσουν τις άδειες κυκλοφορίας των φυτοπροστατευτικών προϊόντων που περιέχουν την ουσία ethoprophos.

               (11)

               Για τα φυτοπροστατευτικά προϊόντα που περιέχουν την ουσία ethoprophos, στις περιπτώσεις που τα κράτη μέλη παραχωρούν περίοδο χάριτος, σύμφωνα με το άρθρο 46 του κανονισμού (ΕΚ) αριθ. 1107/2009, η εν λόγω περίοδος λήγει το αργότερο δεκαοκτώ μήνες από την έναρξη ισχύος του κανονισμού.

               (12)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Τροποποιήσεις του εκτελεστικού κανονισμού (ΕΕ) αριθ. 540/2011
   Το μέρος Α του παραρτήματος του εκτελεστικού κανονισμού (ΕΕ) αριθ. 540/2011 τροποποιείται σύμφωνα με το παράρτημα του παρόντος κανονισμού.
   Άρθρο 2
   Μεταβατικά μέτρα
   Σύμφωνα με τον κανονισμό (ΕΚ) αριθ. 1107/2009, τα κράτη μέλη, όπου είναι αναγκαίο, τροποποιούν ή ανακαλούν ισχύουσες άδειες κυκλοφορίας φυτοπροστατευτικών προϊόντων που περιέχουν την ουσία ethoprophos ως δραστική ουσία έως τις 11 Ιουνίου 2014.
   Άρθρο 3
   Περίοδος χάριτος
   Κάθε περίοδος χάριτος που χορηγείται από τα κράτη μέλη σύμφωνα με το άρθρο 46 του κανονισμού (ΕΚ) αριθ. 1107/2009 είναι η συντομότερη δυνατή και λήγει το αργότερο στις 11 Ιουνίου 2015.
   Άρθρο 4
   Έναρξη ισχύος
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 20 Νοεμβρίου 2013.

            Για την Επιτροπή

            Ο Πρόεδρος

         José Manuel BARROSO

      (1)  ΕΕ L 309 της 24.11.2009, σ. 1.

      (2)  Οδηγία 2007/52/ΕΚ της Επιτροπής, της 16ης Αυγούστου 2007, για την τροποποίηση της οδηγίας 91/414/ΕΟΚ του Συμβουλίου ώστε να καταχωριστούν οι ουσίες ethoprophos, pirimiphos-methyl και fipronil ως δραστικές ουσίες (ΕΕ L 214 της 17.8.2007, σ. 3).

      (3)  Οδηγία 91/414/ΕΟΚ του Συμβουλίου, της 15ης Ιουλίου 1991, σχετικά με τη διάθεση στην αγορά φυτοπροστατευτικών προϊόντων (ΕΕ L 230 της 19.8.1991, σ. 1).

      (4)  Εκτελεστικός κανονισμός (ΕΕ) αριθ. 540/2011 της Επιτροπής, της 25ης Μαΐου 2011, σχετικά με την εφαρμογή του κανονισμού (ΕΚ) αριθ. 1107/2009 του Ευρωπαϊκού Κοινοβουλίου και του Συμβουλίου όσον αφορά τον κατάλογο των εγκεκριμένων δραστικών ουσιών (ΕΕ L 153 της 11.6.2011, σ. 1).

      (5)  Συμπεράσματα σχετικά με την επιστημονική επανεξέταση της εκτίμησης της επικινδυνότητας από φυτοπροστατευτικά προϊόντα όσον αφορά τις επιβεβαιωτικές πληροφορίες που υποβλήθηκαν για τη δραστική ουσία ethoprophos. EFSA Journal 2013· 11(2):3089. [27 σ.] doi:10.2903/j.efsa.2013.3089. Διαθέσιμο στη διεύθυνση: www.efsa.europa.eu/efsajournal.htm

      ΠΑΡΑΡΤΗΜΑ
      Η στήλη «Ειδικοί όροι» της σειράς 155, ethoprophos, στο μέρος Α του παραρτήματος του εκτελεστικού κανονισμού (ΕΕ) αριθ. 540/2011, αντικαθίσταται από το ακόλουθο κείμενο:

         «ΜΕΡΟΣ A
         Μπορούν να εγκριθούν μόνο οι χρήσεις του ως νηματωδοκτόνου και ως εντομοκτόνου σε εφαρμογή στο έδαφος. Μπορεί να εγκριθεί μία μόνον εφαρμογή ανά εποχή, σε ρυθμό που να μην υπερβαίνει τα 6 kg δραστικής ουσίας/ha.
         Οι άδειες δίνονται αποκλειστικά σε επαγγελματίες χρήστες.
         ΜΕΡΟΣ Β
         Κατά την αξιολόγηση αιτήσεων για την έγκριση φυτοπροστατευτικών προϊόντων που περιέχουν ethoprophos, για χρήσεις πλην πατατών που καλλιεργούνται για κατανάλωση από τον άνθρωπο ή τα ζώα, τα κράτη μέλη δίνουν ιδιαίτερη προσοχή στα κριτήρια του άρθρου 29 παράγραφος 1 του κανονισμού (ΕΚ) αριθ. 1107/2009 και εξασφαλίζουν την υποβολή όλων των απαραίτητων στοιχείων και πληροφοριών πριν από την έκδοση της έγκρισης.
         Για την εφαρμογή των ενιαίων αρχών, όπως αναφέρεται στο άρθρο 29 παράγραφος 6 του κανονισμού (ΕΚ) αριθ. 1107/2009, πρέπει να λαμβάνονται υπόψη τα συμπεράσματα της έκθεσης ανασκόπησης για το ethoprophos, και ιδίως τα προσαρτήματα I και II αυτής, όπως οριστικοποιήθηκε στο πλαίσιο της μόνιμης επιτροπής για την τροφική αλυσίδα και την υγεία των ζώων στις 16 Μαρτίου 2007.
         Κατά τη συνολική αυτή αξιολόγηση τα κράτη μέλη πρέπει να προσέχουν ιδιαίτερα τα εξής:

                     α)

                     την έκθεση των καταναλωτών μέσω της διατροφής·

                     β)

                     την ασφάλεια του χειριστή· οι εγκεκριμένοι όροι χρήσης πρέπει να προβλέπουν τη χρήση κατάλληλου ατομικού και αναπνευστικού εξοπλισμού προστασίας και άλλα μέτρα περιορισμού του κινδύνου, όπως η χρήση κλειστού συστήματος μεταφοράς για τη διανομή του προϊόντος·

                     γ)

                     την προστασία των πτηνών, των θηλαστικών, των υδρόβιων οργανισμών, των επιφανειακών και των υπόγειων υδάτων σε ευπαθείς συνθήκες.

               Οι όροι χορήγησης άδειας περιλαμβάνουν μέτρα περιορισμού του κινδύνου, όπως ζώνες προστασίας και την επίτευξη πλήρους απορρόφησης των κόκκων από το χώμα.».


title: Εκτελεστικός κανονισμός (ΕΕ) αριθ. 373/2013 της Επιτροπής, της 23ης Απριλίου 2013 , για την έγκριση της δραστικής ουσίας Candida oleophila στέλεχος O, σύμφωνα με τον κανονισμό (ΕΚ) αριθ. 1107/2009 του Ευρωπαϊκού Κοινοβουλίου και του Συμβουλίου σχετικά με τη διάθεση φυτοπροστατευτικών προϊόντων στην αγορά, και για την τροποποίηση του παραρτήματος του εκτελεστικού κανονισμού (ΕΕ) αριθ. 540/2011 της Επιτροπής  Κείμενο που παρουσιάζει ενδιαφέρον για τον ΕΟΧ

text:
               24.4.2013

               EL

               Επίσημη Εφημερίδα της Ευρωπαϊκής Ένωσης

               L 112/10

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 373/2013 ΤΗΣ ΕΠΙΤΡΟΠΉΣ
   της 23ης Απριλίου 2013
   για την έγκριση της δραστικής ουσίας Candida oleophila στέλεχος O, σύμφωνα με τον κανονισμό (ΕΚ) αριθ. 1107/2009 του Ευρωπαϊκού Κοινοβουλίου και του Συμβουλίου σχετικά με τη διάθεση φυτοπροστατευτικών προϊόντων στην αγορά, και για την τροποποίηση του παραρτήματος του εκτελεστικού κανονισμού (ΕΕ) αριθ. 540/2011 της Επιτροπής
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1107/2009 του Ευρωπαϊκού Κοινοβουλίου και του Συμβουλίου, της 21ης Οκτωβρίου 2009, σχετικά με τη διάθεση φυτοπροστατευτικών προϊόντων στην αγορά και την κατάργηση των οδηγιών 79/117/ΕΟΚ και 91/414/ΕΟΚ του Συμβουλίου (1), και ιδίως το άρθρο 13 παράγραφος 2 και το άρθρο 78 παράγραφος 2,
   Εκτιμώντας τα ακόλουθα:

               (1)

               Σύμφωνα με το άρθρο 80 παράγραφος 1 στοιχείο α) του κανονισμού (ΕΚ) αριθ. 1107/2009, πρέπει να εφαρμόζεται η οδηγία 91/414/ΕΟΚ του Συμβουλίου (2), όσον αφορά τη διαδικασία και τους όρους έγκρισης, για τις δραστικές ουσίες για τις οποίες έχει εκδοθεί απόφαση σύμφωνα με το άρθρο 6 παράγραφος 3 της εν λόγω οδηγίας πριν από τις 14 Ιουνίου 2011. Για την ουσία Candida oleophila στέλεχος O η απόφαση 2007/380/ΕΚ της Επιτροπής (3) πληροί τους όρους του άρθρου 80 παράγραφος 1 στοιχείο α) του κανονισμού (ΕΚ) αριθ. 1107/2009.

               (2)

               Σύμφωνα με το άρθρο 6 παράγραφος 2 της οδηγίας 91/414/ΕΟΚ, το Ηνωμένο Βασίλειο έλαβε στις 12 Ιουλίου 2006 αίτηση από την Bionext sprl για την καταχώριση της δραστικής ουσίας Candida oleophila στέλεχος O στο παράρτημα I της οδηγίας 91/414/ΕΟΚ. Με την απόφαση 2007/380/ΕΚ επιβεβαιώθηκε ότι ο φάκελος ήταν «πλήρης», υπό την έννοια ότι μπορεί να θεωρηθεί ότι ικανοποιεί, καταρχήν, τις απαιτήσεις δεδομένων και πληροφοριών των παραρτημάτων II και III της οδηγίας 91/414/ΕΟΚ.

               (3)

               Για την εν λόγω δραστική ουσία αξιολογήθηκαν οι επιδράσεις στην ανθρώπινη υγεία, στην υγεία των ζώων και στο περιβάλλον, σύμφωνα με τις διατάξεις του άρθρου 6 παράγραφοι 2 και 4 της οδηγίας 91/414/ΕΟΚ, για τις χρήσεις που προτείνονται από τον αιτούντα. Το κράτος μέλος που είχε οριστεί εισηγητής υπέβαλε σχέδιο έκθεσης αξιολόγησης στις 15 Νοεμβρίου 2011.

               (4)

               Το σχέδιο έκθεσης αξιολόγησης εξετάστηκε από τα κράτη μέλη και την Ευρωπαϊκή Αρχή για την Ασφάλεια των Τροφίμων (εφεξής «η Αρχή»). Η Αρχή υπέβαλε στην Επιτροπή το συμπέρασμά της όσον αφορά την επανεξέταση της εκτίμησης επικινδυνότητας των φυτοπροστατευτικών προϊόντων που περιέχουν τη δραστική ουσία Candida oleophila στέλεχος O (4) στις 24 Οκτωβρίου 2012. Το σχέδιο έκθεσης αξιολόγησης και τα συμπεράσματα της Αρχής επανεξετάστηκαν από τα κράτη μέλη και την Επιτροπή στο πλαίσιο της μόνιμης επιτροπής για την τροφική αλυσίδα και την υγεία των ζώων και το σχέδιο οριστικοποιήθηκε στις 15 Μαρτίου 2013 υπό τη μορφή έκθεσης ανασκόπησης της Επιτροπής για την ουσία Candida oleophila στέλεχος O.

               (5)

               Με βάση τις διάφορες εξετάσεις που πραγματοποιήθηκαν σε φυτοπροστατευτικά προϊόντα που περιέχουν την ουσία Candida oleophila στέλεχος O, μπορεί να αναμένεται ότι, σε γενικές γραμμές, πληρούνται οι απαιτήσεις που θεσπίζονται στο άρθρο 5 παράγραφος 1 στοιχεία α) και β) και στο άρθρο 5 παράγραφος 3 της οδηγίας 91/414/ΕΟΚ, ιδίως όσον αφορά τις χρήσεις οι οποίες εξετάστηκαν και παρουσιάστηκαν λεπτομερώς στην έκθεση ανασκόπησης της Επιτροπής. Συνεπώς, είναι σκόπιμο να εγκριθεί η δραστική ουσία Candida oleophila στέλεχος O.

               (6)

               Πριν από την έγκριση θα πρέπει να μεσολαβήσει εύλογο χρονικό διάστημα που θα επιτρέψει στα κράτη μέλη και στα ενδιαφερόμενα μέρη να προετοιμαστούν για να ανταποκριθούν στις νέες απαιτήσεις που θα προκύψουν από την έγκριση.

               (7)

               Με την επιφύλαξη των υποχρεώσεων που προβλέπονται στον κανονισμό (ΕΚ) αριθ. 1107/2009 ως συνέπεια της έγκρισης, λαμβανομένης υπόψη της ειδικής κατάστασης που δημιουργήθηκε λόγω της μετάβασης από την οδηγία 91/414/ΕΟΚ στον κανονισμό (ΕΚ) αριθ. 1107/2009, θα πρέπει, ωστόσο, να ισχύουν τα ακόλουθα. Στα κράτη μέλη θα πρέπει να δοθεί περίοδος έξι μηνών μετά την έγκριση για να επανεξετάσουν τις άδειες φυτοπροστατευτικών προϊόντων που περιέχουν την ουσία Candida oleophila στέλεχος O. Τα κράτη μέλη θα πρέπει να τροποποιήσουν, να αντικαταστήσουν ή να ανακαλέσουν, ανάλογα με την περίπτωση, τις άδειες. Κατά παρέκκλιση από την ανωτέρω προθεσμία, θα πρέπει να προβλεφθεί μεγαλύτερη προθεσμία για την υποβολή και την αξιολόγηση της επικαιροποίησης του πλήρους φακέλου του παραρτήματος III, όπως προβλέπεται στην οδηγία 91/414/ΕΟΚ, κάθε φυτοπροστατευτικού προϊόντος για κάθε προβλεπόμενη χρήση σύμφωνα με τις ενιαίες αρχές.

               (8)

               Η πείρα που αποκτήθηκε από τις καταχωρίσεις δραστικών ουσιών στο παράρτημα I της οδηγίας 91/414/ΕΟΚ, οι οποίες αξιολογήθηκαν στο πλαίσιο του κανονισμού (ΕΟΚ) αριθ. 3600/92 της Επιτροπής, της 11ης Δεκεμβρίου 1992, σχετικά με τον καθορισμό των λεπτομερών κανόνων εφαρμογής της πρώτης φάσης του προγράμματος εργασίας που αναφέρεται στο άρθρο 8 παράγραφος 2 της οδηγίας 91/414/ΕΟΚ του Συμβουλίου σχετικά με τη διάθεση φυτοπροστατευτικών προϊόντων στην αγορά (5), έχει δείξει ότι μπορεί να προκύψουν δυσκολίες κατά την ερμηνεία των καθηκόντων που έχουν οι κάτοχοι υφιστάμενων αδειών όσον αφορά την πρόσβαση σε στοιχεία. Συνεπώς, για να αποφευχθούν περαιτέρω δυσκολίες, κρίνεται αναγκαίο να διασαφηνιστούν τα καθήκοντα των κρατών μελών, και ιδίως το καθήκον να επαληθεύουν ότι ο κάτοχος άδειας αποδεικνύει την πρόσβαση σε φάκελο που ικανοποιεί τις απαιτήσεις του παραρτήματος II της εν λόγω οδηγίας. Ωστόσο, η εν λόγω διασαφήνιση δεν επιβάλλει νέες υποχρεώσεις στα κράτη μέλη ή στους κατόχους αδειών, σε σύγκριση με τις οδηγίες οι οποίες έχουν εκδοθεί μέχρι σήμερα για την τροποποίηση του παραρτήματος I της εν λόγω οδηγίας ή με τους κανονισμούς για την έγκριση δραστικών ουσιών.

               (9)

               Σύμφωνα με το άρθρο 13 παράγραφος 4 του κανονισμού (ΕΚ) αριθ. 1107/2009, το παράρτημα του εκτελεστικού κανονισμού (ΕΕ) αριθ. 540/2011 της Επιτροπής, της 25ης Μαΐου 2011, σχετικά με την εφαρμογή του κανονισμού (ΕΚ) αριθ. 1107/2009 του Ευρωπαϊκού Κοινοβουλίου και του Συμβουλίου όσον αφορά τον κατάλογο των εγκεκριμένων δραστικών ουσιών (6) θα πρέπει να τροποποιηθεί αναλόγως.

               (10)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Έγκριση δραστικής ουσίας
   Η δραστική ουσία Candida oleophila στέλεχος O, όπως καθορίζεται στο παράρτημα I, εγκρίνεται σύμφωνα με τους όρους που καθορίζονται στο εν λόγω παράρτημα.
   Άρθρο 2
   Εκ νέου αξιολόγηση φυτοπροστατευτικών προϊόντων
   1.   Τα κράτη μέλη, σύμφωνα με τον κανονισμό (ΕΚ) αριθ. 1107/2009, τροποποιούν ή ανακαλούν, κατά περίπτωση, τις ισχύουσες άδειες φυτοπροστατευτικών προϊόντων που περιέχουν την ουσία Candida oleophila στέλεχος O ως δραστική ουσία πριν από τις 31 Μαρτίου 2014.
   Έως την ημερομηνία αυτή επαληθεύουν, ιδίως, ότι πληρούνται οι όροι του παραρτήματος I του παρόντος κανονισμού, με εξαίρεση εκείνων που επισημαίνονται στη στήλη που αφορά τους ειδικούς όρους στο εν λόγω παράρτημα, και ότι ο κάτοχος της άδειας διαθέτει φάκελο ή έχει πρόσβαση σε φάκελο που πληροί τις απαιτήσεις του παραρτήματος II της οδηγίας 91/414/ΕΟΚ, σύμφωνα με τους όρους του άρθρου 13 παράγραφοι 1 έως 4 της εν λόγω οδηγίας και του άρθρου 62 του κανονισμού (ΕΚ) αριθ. 1107/2009.
   2.   Κατά παρέκκλιση από την παράγραφο 1, για κάθε φυτοπροστατευτικό προϊόν που έχει αδειοδοτηθεί και περιέχει Candida oleophila στέλεχος O, είτε ως μόνη δραστική ουσία είτε μαζί με άλλες δραστικές ουσίες που έχουν καταχωριστεί στο σύνολό τους στο παράρτημα του εκτελεστικού κανονισμού (ΕΕ) αριθ. 540/2011 έως τις 30 Σεπτεμβρίου 2013 το αργότερο, τα κράτη μέλη αξιολογούν εκ νέου το προϊόν σύμφωνα με τις ενιαίες αρχές που προβλέπονται στο άρθρο 29 παράγραφος 6 του κανονισμού (ΕΚ) αριθ. 1107/2009, με βάση φάκελο που πληροί τις απαιτήσεις του παραρτήματος III της οδηγίας 91/414/ΕΟΚ και λαμβάνοντας υπόψη τη στήλη σχετικά με τους ειδικούς όρους στο παράρτημα I του παρόντος κανονισμού. Με βάση την αξιολόγηση αυτή, εξακριβώνουν κατά πόσον το προϊόν πληροί τους όρους του άρθρου 29 παράγραφος 1 του κανονισμού (ΕΚ) αριθ. 1107/2009.
   Ύστερα από αυτή την εξακρίβωση, τα κράτη μέλη:

               α)

               σε περίπτωση που ένα προϊόν περιέχει την ουσία Candida oleophila στέλεχος O ως τη μόνη δραστική ουσία, τροποποιούν ή ανακαλούν, κατά περίπτωση, την άδεια έως τις 31 Μαρτίου 2015 το αργότερο· ή

               β)

               σε περίπτωση που ένα προϊόν περιέχει Candida oleophila στέλεχος O ως μία από πολλές δραστικές ουσίες, τροποποιούν ή ανακαλούν, κατά περίπτωση, την άδεια έως τις 31 Μαρτίου 2015 ή έως την ημερομηνία που έχει οριστεί για μια τέτοια τροποποίηση ή ανάκληση στην αντίστοιχη νομοθετική πράξη ή πράξεις με την οποία (τις οποίες) καταχωρίστηκε(-αν) η σχετική ουσία ή ουσίες στο παράρτημα I της οδηγίας 91/414/ΕΟΚ, ή εγκρίθηκε(-αν) η εν λόγω ουσία ή ουσίες, εφόσον η τελευταία ημερομηνία είναι μεταγενέστερη.

         Άρθρο 3
   Τροποποιήσεις του εκτελεστικού κανονισμού (ΕΕ) αριθ. 540/2011
   Το παράρτημα του εκτελεστικού κανονισμού (ΕΕ) αριθ. 540/2011 τροποποιείται σύμφωνα με το παράρτημα II του παρόντος κανονισμού.
   Άρθρο 4
   Έναρξη ισχύος και ημερομηνία εφαρμογής
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   Εφαρμόζεται από την 1η Οκτωβρίου 2013.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 23 Απριλίου 2013.

            Για την Επιτροπή

            Ο Πρόεδρος

         José Manuel BARROSO

      (1)  ΕΕ L 309 της 24.11.2009, σ. 1.

      (2)  ΕΕ L 230 της 19.8.1991, σ. 1.

      (3)  ΕΕ L 141 της 2.6.2007, σ. 78.

      (4)  Δελτίο ΕFSA 2012· 10(11):2944. Διατίθεται στο διαδίκτυο: www.efsa.europa.eu

      (5)  ΕΕ L 366 της 15.12.1992, σ. 10.

      (6)  ΕΕ L 153 της 11.6.2011, σ. 1.

      ΠΑΡΑΡΤΗΜΑ I

                  Κοινή ονομασία, αριθμοί ταυτοποίησης

                  Ονομασία IUPAC

                  Καθαρότητα (1)

                  Ημερομηνία έγκρισης

                  Λήξη της έγκρισης

                  Ειδικοί όροι

                     Candida oleophila στέλεχος O
                  Αριθ. συλλογής: MUCL40654

                  Άνευ αντικειμένου

                  Ονομαστική περιεκτικότητα: 3 × 1010 CFU/g αποξηραμένου προϊόντος
                  Περιοχή: 6 × 109 – 1 × 1011 CFU/g αποξηραμένου προϊόντος

                  1η Οκτωβρίου 2013

                  30 Σεπτεμβρίου 2023

                  Για την εφαρμογή των ενιαίων αρχών που αναφέρονται στο άρθρο 29 παράγραφος 6 του κανονισμού (ΕΚ) αριθ. 1107/2009, λαμβάνονται υπόψη τα συμπεράσματα της έκθεσης ανασκόπησης για την ουσία Candida oleophila στέλεχος O, και ιδίως τα προσαρτήματα I και II αυτής, όπως οριστικοποιήθηκαν από τη μόνιμη επιτροπή για την τροφική αλυσίδα και την υγεία των ζώων στις 15 Μαρτίου 2013.

         (1)  Περαιτέρω λεπτομέρειες σχετικά με την ταυτότητα και τις προδιαγραφές της δραστικής ουσίας δίνονται στην έκθεση ανασκόπησης.

      ΠΑΡΑΡΤΗΜΑ II
      Στο μέρος Β του παραρτήματος του εκτελεστικού κανονισμού (ΕΕ) αριθ. 540/2011 προστίθεται η ακόλουθη εγγραφή:

                     Αριθμός

                     Κοινή ονομασία, αριθμοί ταυτοποίησης

                     Ονομασία IUPAC

                     Καθαρότητα (1)

                     Ημερομηνία έγκρισης

                     Λήξη της έγκρισης

                     Ειδικοί όροι

                     «37

                        Candida oleophila στέλεχος O
                     Αριθ. συλλογής: MUCL40654

                        Άνευ αντικειμένου

                     Ονομαστική περιεκτικότητα: 3 × 1010 CFU/g αποξηραμένου προϊόντος
                     Περιοχή: 6 × 109 – 1 × 1011 CFU/g αποξηραμένου προϊόντος

                     1η Οκτωβρίου 2013

                     30 Σεπτεμβρίου 2023

                     Για την εφαρμογή των ενιαίων αρχών που αναφέρονται στο άρθρο 29 παράγραφος 6 του κανονισμού (ΕΚ) αριθ. 1107/2009, λαμβάνονται υπόψη τα συμπεράσματα της έκθεσης ανασκόπησης για την ουσία Candida oleophila στέλεχος O, και ιδίως τα προσαρτήματα I και II αυτής, όπως οριστικοποιήθηκαν από τη μόνιμη επιτροπή για την τροφική αλυσίδα και την υγεία των ζώων στις 15 Μαρτίου 2013.»

         (1)  Περισσότερες λεπτομέρειες σχετικά με την ταυτότητα και τις προδιαγραφές της δραστικής ουσίας δίνονται στην έκθεση ανασκόπησης.


title: Εκτελεστικός κανονισμός (ΕΕ) αριθ. 798/2013 της Επιτροπής, της 21ης Αυγούστου 2013 , για την τροποποίηση του εκτελεστικού κανονισμού (ΕΕ) αριθ. 540/2011 όσον αφορά τους όρους έγκρισης της δραστικής ουσίας πυρεθρίνες  Κείμενο που παρουσιάζει ενδιαφέρον για τον ΕΟΧ

text:
               22.8.2013

               EL

               Επίσημη Εφημερίδα της Ευρωπαϊκής Ένωσης

               L 224/9

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 798/2013 ΤΗΣ ΕΠΙΤΡΟΠΉΣ
   της 21ης Αυγούστου 2013
   για την τροποποίηση του εκτελεστικού κανονισμού (ΕΕ) αριθ. 540/2011 όσον αφορά τους όρους έγκρισης της δραστικής ουσίας πυρεθρίνες
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1107/2009 του Ευρωπαϊκού Κοινοβουλίου και του Συμβουλίου, της 21ης Οκτωβρίου 2009, σχετικά με τη διάθεση φυτοπροστατευτικών προϊόντων στην αγορά και την κατάργηση των οδηγιών 79/117/ΕΟΚ και 91/414/ΕΟΚ του Συμβουλίου (1), και ιδίως το άρθρο 13 παράγραφος 2 στοιχείο γ),
   Εκτιμώντας τα ακόλουθα:

               (1)

               Η δραστική ουσία πυρεθρίνες είχε συμπεριληφθεί στο παράρτημα I της οδηγίας 91/414/ΕΟΚ του Συμβουλίου (2) με την οδηγία 2008/127/ΕΚ της Επιτροπής (3) σύμφωνα με τη διαδικασία που προβλέπεται στο άρθρο 24β του κανονισμού (ΕΚ) αριθ. 2229/2004 της Επιτροπής, της 3ης Δεκεμβρίου 2004, για τη θέσπιση περαιτέρω λεπτομερών κανόνων εφαρμογής της τέταρτης φάσης του προγράμματος εργασίας που αναφέρεται στο άρθρο 8 παράγραφος 2 της οδηγίας 91/414/ΕΟΚ του Συμβουλίου (4). Μετά την αντικατάσταση της οδηγίας 91/414/ΕΟΚ από τον κανονισμό (ΕΚ) αριθ. 1107/2009, η εν λόγω ουσία θεωρείται εγκεκριμένη δυνάμει του εν λόγω κανονισμού και περιλαμβάνεται στο μέρος Α του παραρτήματος του εκτελεστικού κανονισμού (ΕΕ) αριθ. 540/2011 της Επιτροπής, της 25ης Μαΐου 2011, σχετικά με την εφαρμογή του κανονισμού (ΕΚ) αριθ. 1107/2009 του Ευρωπαϊκού Κοινοβουλίου και του Συμβουλίου όσον αφορά τον κατάλογο των εγκεκριμένων δραστικών ουσιών (5).

               (2)

               Σύμφωνα με το άρθρο 25α του κανονισμού (ΕΚ) αριθ. 2229/2004, η Ευρωπαϊκή Αρχή για την Ασφάλεια των Τροφίμων, καλούμενη στο εξής «η Αρχή», υπέβαλε στην Επιτροπή την άποψή της σχετικά με το σχέδιο έκθεσης ανασκόπησης για τις πυρεθρίνες (6) στις 12 Δεκεμβρίου 2012. Η Αρχή διαβίβασε την άποψή της περί των πυρεθρινών στον κοινοποιούντα. Η Επιτροπή την κάλεσε να υποβάλει σχόλια επί του σχεδίου έκθεσης ανασκόπησης για τις πυρεθρίνες. Το σχέδιο της έκθεσης ανασκόπησης και η γνώμη της Αρχής επανεξετάστηκαν από τα κράτη μέλη και την Επιτροπή στο πλαίσιο της μόνιμης επιτροπής για την τροφική αλυσίδα και την υγεία των ζώων και οριστικοποιήθηκαν την 16η Ιουλίου 2013 με τη μορφή έκθεσης ανασκόπησης της Επιτροπής για τις πυρεθρίνες.

               (3)

               Επιβεβαιώνεται ότι η δραστική ουσία πυρεθρίνες θα πρέπει να θεωρείται ότι έχει εγκριθεί σύμφωνα με τον κανονισμό (ΕΚ) αριθ. 1107/2009.

               (4)

               Σύμφωνα με το άρθρο 13 παράγραφος 2 του κανονισμού (ΕΚ) αριθ. 1107/2009, σε συνδυασμό με το άρθρο 6 του ίδιου κανονισμού και με βάση τις τρέχουσες επιστημονικές και τεχνικές γνώσεις, είναι αναγκαίο να τροποποιηθούν οι όροι έγκρισης των πυρεθρινών. Είναι, ιδίως, σκόπιμο να ζητηθούν περαιτέρω επιβεβαιωτικές πληροφορίες.

               (5)

               Επομένως, το παράρτημα του εκτελεστικού κανονισμού (ΕΕ) αριθ. 540/2011 θα πρέπει να τροποποιηθεί αναλόγως.

               (6)

               Θα πρέπει να δοθεί μια εύλογη χρονική περίοδος πριν από την εφαρμογή του παρόντος κανονισμού για να μπορέσουν τα κράτη μέλη, οι κοινοποιούντες και οι κάτοχοι εγκρίσεων φυτοπροστατευτικών προϊόντων που περιέχουν πυρεθρίνες να ανταποκριθούν στις απαιτήσεις που απορρέουν από την τροποποίηση των όρων έγκρισης.

               (7)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Το μέρος Α του παραρτήματος του εκτελεστικού κανονισμού (ΕΕ) αριθ. 540/2011 τροποποιείται σύμφωνα με το παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   Εφαρμόζεται από την 1η Ιανουαρίου 2014.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 21 Αυγούστου 2013.

            Για την Επιτροπή

            Ο Πρόεδρος

         José Manuel BARROSO

      (1)  ΕΕ L 309 της 24.11.2009, σ. 1.

      (2)  ΕΕ L 230 της 19.8.1991, σ. 1.

      (3)  ΕΕ L 344 της 20.12.2008, σ. 89.

      (4)  ΕΕ L 379 της 24.12.2004, σ. 13.

      (5)  ΕΕ L 153 της 11.6.2011, σ. 1.

      (6)  Ευρωπαϊκή Αρχή για την Ασφάλεια των Τροφίμων· Συμπεράσματα σχετικά με την επιστημονική επανεξέταση της εκτίμησης επικινδυνότητας των φυτοπροστατευτικών προϊόντων όσον αφορά τη δραστική ουσία πυρεθρίνες. EFSA Journal 2013· 11(1):3032. [76 σ.] doi:10.2903/j.efsa.2013.3032. Διατίθεται στη διεύθυνση: www.efsa.europa.eu/efsajournal

      ΠΑΡΑΡΤΗΜΑ
      Στο μέρος Α του παραρτήματος του εκτελεστικού κανονισμού (ΕΕ) αριθ. 540/2011, η σειρά 246 για τη δραστική ουσία πυρεθρίνες αντικαθίσταται από το ακόλουθο κείμενο:

                     Αριθμός

                     Κοινή ονομασία, αριθμοί ταυτοποίησης

                     Ονομασία IUPAC

                     Καθαρότητα

                     Ημερομηνία έγκρισης

                     Λήξη της έγκρισης

                     Ειδικοί όροι

                     «246

                     Πυρεθρίνες: 8003-34-7
                     CIPAC 32
                     Εκχύλισμα A: εκχυλίσματα Chrysanthemum cinerariaefolium:
                     89997- 63-7
                     Πυρεθρίνη 1: CAS 121- 21-1
                     Πυρεθρίνη 2: CAS 121- 29-9
                     Κινερίνη 1: CAS 25402- 06-6
                     Κινερίνη 2: CAS 121- 20-0
                     Ιασμολίνη 1: CAS 4466- 14-2
                     Ιασμολίνη 2: CAS 1172- 63-0
                     Εχκύλισμα B:
                     Πυρεθρίνη 1: Αριθ. CAS 121-21-1
                     Πυρεθρίνη 2: CAS 121- 29-9
                     Κινερίνη 1: CAS 25402- 06-6
                     Κινερίνη 2: CAS 121- 20-0
                     Ιασμολίνη 1: CAS 4466- 14-2
                     Ιασμολίνη 2: CAS 1172- 63-0

                     Οι πυρεθρίνες είναι ένα σύμπλοκο μείγμα χημικών ουσιών.

                     Εκχύλισμα A: ≥ 500 g/kg πυρεθρίνες
                     Εχκύλισμα B: ≥ 480 g/kg πυρεθρίνες

                     1η Σεπτεμβρίου 2009

                     31η Αυγούστου 2019

                     ΜΕΡΟΣ Α
                     Επιτρέπεται να χρησιμοποιείται μόνον ως εντομοκτόνο.
                     ΜΕΡΟΣ B
                     Για την εφαρμογή των ενιαίων αρχών, όπως αναφέρονται στο άρθρο 29 παράγραφος 6 του κανονισμού (ΕΚ) αριθ. 1107/2009, πρέπει να λαμβάνονται υπόψη τα συμπεράσματα της έκθεσης ανασκόπησης για τις πυρεθρίνες (SANCO/2627/2008), και ιδίως τα προσαρτήματα I και ΙΙ, όπως οριστικοποιήθηκε στο πλαίσιο της μόνιμης επιτροπής για την τροφική αλυσίδα και την υγεία των ζώων.
                     Σ’ αυτή τη γενική αξιολόγηση, τα κράτη μέλη αποδίδουν ιδιαίτερη προσοχή:

                                 α)

                                 στον κίνδυνο για τους χειριστές και τους εργαζομένους·

                                 β)

                                 στον κίνδυνο για μη στοχευόμενους οργανισμούς.

                           Οι όροι χρήσης περιλαμβάνουν, εφόσον ενδείκνυται, τη χρήση κατάλληλου ατομικού εξοπλισμού προστασίας και άλλα μέτρα άμβλυνσης του κινδύνου.
                     Ο αιτών υποβάλλει επιβεβαιωτικές πληροφορίες όσον αφορά:

                                 1.

                                 τις προδιαγραφές του τεχνικού υλικού, όπως παρασκευάζεται εμπορικά, συμπεριλαμβανομένων πληροφοριών για τυχόν σημαντικές προσμείξεις και την ισοδυναμία του με τις προδιαγραφές του υλικού δοκιμής που χρησιμοποιήθηκε στις μελέτες τοξικότητας·

                                 2.

                                 τον κίνδυνο από εισπνοή της δραστικής ουσίας·

                                 3.

                                 τον ορισμό υπολειμμάτων·

                                 4.

                                 την αντιπροσωπευτικότητα του κύριου συστατικού “πυρεθρίνη 1” όσον αφορά την τύχη και τη συμπεριφορά στο έδαφος και το νερό.

                           Ο αιτών υποβάλλει στην Επιτροπή, στα κράτη μέλη και στην Αρχή τις πληροφορίες που αναφέρονται στο σημείο 1 έως τις 31 Μαρτίου 2014 και τις πληροφορίες που αναφέρονται στα σημεία 2, 3 και 4 έως τις 31 Δεκεμβρίου 2015.»


title: Εκτελεστικός κανονισμός (ΕΕ) αριθ. 1100/2011 της Επιτροπής, της 31ης Οκτωβρίου 2011 , για τροποποίηση του εκτελεστικού κανονισμού (ΕΕ) αριθ. 540/2011 όσον αφορά τους όρους έγκρισης των δραστικών ουσιών dicamba, difenoconazole και imazaquin Κείμενο που παρουσιάζει ενδιαφέρον για τον ΕΟΧ

text:
               1.11.2011

               EL

               Επίσημη Εφημερίδα της Ευρωπαϊκής Ένωσης

               L 285/10

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 1100/2011 ΤΗΣ ΕΠΙΤΡΟΠΉΣ
   της 31ης Οκτωβρίου 2011
   για τροποποίηση του εκτελεστικού κανονισμού (ΕΕ) αριθ. 540/2011 όσον αφορά τους όρους έγκρισης των δραστικών ουσιών dicamba, difenoconazole και imazaquin
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1107/2009 του Ευρωπαϊκού Κοινοβουλίου και του Συμβουλίου, της 21ης Οκτωβρίου 2009, σχετικά με τη διάθεση φυτοπροστατευτικών προϊόντων στην αγορά και την κατάργηση των οδηγιών 79/117/ΕΟΚ και 91/414/ΕΟΚ του Συμβουλίου (1), και ιδίως το άρθρο 13 παράγραφος 2,
   Εκτιμώντας τα ακόλουθα:

               (1)

               Οι δραστικές ουσίες dicamba, difenoconazole και imazaquin συμπεριλήφθηκαν στο παράρτημα I της οδηγίας 91/414/ΕΟΚ (2) του Συμβουλίου με την οδηγία 2008/69/ΕΚ (3) της Επιτροπής σύμφωνα με τη διαδικασία που προβλέπεται στο άρθρο 11β του κανονισμού (ΕΚ) αριθ. 1490/2002 της Επιτροπής, της 14ης Αυγούστου 2002, για τη θέσπιση περαιτέρω λεπτομερών κανόνων εφαρμογής της τρίτης φάσης του προγράμματος εργασίας που αναφέρεται στο άρθρο 8 παράγραφος 2 της οδηγίας 91/414/ΕΟΚ του Συμβουλίου και για την τροποποίηση του κανονισμού (ΕΚ) αριθ. 451/2000 (4). Από την αντικατάσταση της οδηγίας 91/414/ΕΟΚ από τον κανονισμό (ΕΚ) αριθ. 1107/2009 και μετά, αυτές οι ουσίες θεωρούνται ότι έχουν εγκριθεί δυνάμει του κανονισμού και απαριθμούνται στο μέρος Α του παραρτήματος του εκτελεστικού κανονισμού (ΕΕ) αριθ. 540/2011 της Επιτροπής, της 25ης Μαΐου 2011 για την εφαρμογή του κανονισμού (ΕΚ) αριθ. 1107/2009 του Ευρωπαϊκού Κοινοβουλίου και του Συμβουλίου όσον αφορά τον κατάλογο των εγκεκριμένων δραστικών ουσιών (5).

               (2)

               Σύμφωνα με το άρθρο 12α του κανονισμού (ΕΚ) αριθ. 1490/2002, η Ευρωπαϊκή Αρχή για την Ασφάλεια των Τροφίμων, στο εξής «η Αρχή», υπέβαλε στην Επιτροπή τα συμπεράσματα της επιστημονικής αξιολόγησης για τις ουσίες difenoconazole (6), dicamba (7) και imazaquin (8) στις 17 Δεκεμβρίου 2010. Τα εν λόγω συμπεράσματα επανεξετάστηκαν από τα κράτη μέλη και την Επιτροπή στο πλαίσιο της μόνιμης επιτροπής για την τροφική αλυσίδα και την υγεία των ζώων και οριστικοποιήθηκαν στις 27 Σεπτεμβρίου 2011 με τη μορφή εκθέσεων επανεξέτασης της Επιτροπής για τις ουσίες difenoconazole, dicamba και imazaquin.

               (3)

               Σύμφωνα με το άρθρο 12 παράγραφος 2 του κανονισμού (ΕΚ) αριθ. 1107/2009, η Επιτροπή κάλεσε τους κοινοποιούντες να υποβάλουν τις παρατηρήσεις τους σχετικά με τα συμπεράσματα της Αρχής. Περαιτέρω, σύμφωνα με το άρθρο 13 παράγραφος 1 του εν λόγω κανονισμού, η Επιτροπή κάλεσε τους κοινοποιούντες να υποβάλουν παρατηρήσεις σχετικά με τα σχέδια εκθέσεων επανεξέτασης για τις ουσίες dicamba, difenoconazole και imazaquin. Οι κοινοποιούντες υπέβαλαν τις παρατηρήσεις τους, οι οποίες εξετάστηκαν προσεκτικά.

               (4)

               Επιβεβαιώθηκε ότι οι δραστικές ουσίες dicamba, difenoconazole και imazaquin πρέπει να θεωρούνται ότι έχουν εγκριθεί δυνάμει του κανονισμού (ΕΚ) αριθ. 1107/2009.

               (5)

               Σύμφωνα με το άρθρο 13 παράγραφος 2 του κανονισμού (ΕΚ) αριθ. 1107/2009 σε συνδυασμό με το άρθρο 6 του ίδιου κανονισμού και με βάση τις τρέχουσες επιστημονικές και τεχνικές γνώσεις, είναι, εντούτοις, αναγκαίο να τροποποιηθούν οι όροι έγκρισης των ουσιών dicamba, difenoconazole και imazaquin. Ειδικότερα, είναι σκόπιμο να ζητηθούν επιπλέον επιβεβαιωτικές πληροφορίες.

               (6)

               Επομένως, πρέπει να τροποποιηθεί αναλόγως το παράρτημα του εκτελεστικού κανονισμού (ΕΕ) αριθ. 540/2011.

               (7)

               Μια εύλογη χρονική περίοδος πρέπει να επιτραπεί πριν από την εφαρμογή του παρόντος κανονισμού για να μπορέσουν τα κράτη μέλη, οι κοινοποιούντες και οι κάτοχοι εγκρίσεων φυτοπροστατευτικών προϊόντων να ανταποκριθούν στις απαιτήσεις που προκύπτουν από την τροποποίηση των όρων έγκρισης.

               (8)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Το μέρος Α του παραρτήματος του εκτελεστικού κανονισμού (ΕΕ) αριθ. 540/2011 τροποποιείται σύμφωνα με το παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   Εφαρμόζεται από την 1η Μαΐου 2012.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 31 Οκτωβρίου 2011.

            Για την Επιτροπή

            Ο Πρόεδρος

         José Manuel BARROSO

      (1)  ΕΕ L 309 της 24.11.2009, σ. 1.

      (2)  ΕΕ L 230 της 19.8.1991, σ. 1.

      (3)  ΕΕ L 172 της 2.7.2008, σ. 9.

      (4)  ΕΕ L 224 της 21.8.2002, σ. 23.

      (5)  ΕΕ L 153 της 11.6.2011, σ. 1.

      (6)  Ευρωπαϊκή Αρχή για την Ασφάλεια των Τροφίμων· συμπεράσματα σχετικά με την επιστημονική επανεξέταση για την εκτίμηση της επικινδυνότητας από φυτοπροστατευτικά προϊόντα όσον αφορά τη δραστική ουσία difenoconazole. Δελτίο EFSA 2011· 9(1):1967. [71 σελ.]. doi:10.2903/j.efsa.2011.1967. Διαθέσιμο στη διαδικτυακή διεύθυνση: www.efsa.europa.eu/efsajournal.htm.

      (7)  Ευρωπαϊκή Αρχή για την Ασφάλεια των Τροφίμων· συμπεράσματα σχετικά με την επιστημονική επανεξέταση για την εκτίμηση της επικινδυνότητας από φυτοπροστατευτικά προϊόντα όσον αφορά τη δραστική ουσία dicamba. Δελτίο EFSA 2011· 9(1):1965. [52 σελ.] doi:10.2903/j.efsa.2010.1965. Διαθέσιμο στη διαδικτυακή διεύθυνση: www.efsa.europa.eu/efsajournal.htm.

      (8)  Ευρωπαϊκή Αρχή για την Ασφάλεια των Τροφίμων· συμπεράσματα σχετικά με την επιστημονική επανεξέταση για την εκτίμηση της επικινδυνότητας από φυτοπροστατευτικά προϊόντα όσον αφορά τη δραστική ουσία imazaquin. Δελτίο EFSA 2011· 9(1):1968. [57 σελ.] doi:10.2903/j.efsa.2011.1968. Διαθέσιμο στη διαδικτυακή διεύθυνση: www.efsa.europa.eu/efsajournal.htm.

      ΠΑΡΑΡΤΗΜΑ
      Το μέρος Α του παραρτήματος του εκτελεστικού κανονισμού (ΕΕ) αριθ. 540/2011 τροποποιείται ως εξής:

                  1.

                  Ο αριθμός 172 για τη δραστική ουσία dicamba αντικαθίσταται από τον ακόλουθο:

                              Αριθμός

                              Κοινή ονομασία, αριθμοί ταυτοποίησης

                              Ονομασία IUPAC

                              Καθαρότητα

                              Ημερομηνία έγκρισης

                              Λήξη της έγκρισης

                              Ειδικοί όροι

                              «172

                              Dicamba
                              Αριθ. CAS: 1918-00-9
                              Αριθ. CIPAC 85

                              3,6-διχλωρο-2-μεθοξυβενζοϊκό οξύ

                              ≥ 850 g/kg

                              1η Ιανουαρίου 2009

                              31η Δεκεμβρίου 2018

                              ΜΕΡΟΣ Α
                              Επιτρέπεται να χρησιμοποιείται μόνον ως ζιζανιοκτόνο
                              ΜΕΡΟΣ Β
                              Για την εφαρμογή των ενιαίων αρχών, όπως αναφέρεται στο άρθρο 29 παράγραφος 6 του κανονισμού (ΕΚ) αριθ. 1107/2009, πρέπει να λαμβάνονται υπόψη τα συμπεράσματα της έκθεσης επανεξέτασης για την ουσία dicamba, και ιδίως τα προσαρτήματα I και II αυτής, όπως οριστικοποιήθηκε από τη μόνιμη επιτροπή για την τροφική αλυσίδα και την υγεία των ζώων στις 27 Σεπτεμβρίου 2011.
                              Κατά τη συνολική αυτή εκτίμηση τα κράτη μέλη οφείλουν να αποδίδουν ιδιαίτερη προσοχή στην προστασία των μη στοχευόμενων φυτών.
                              Οι όροι χρήσης περιλαμβάνουν, κατά περίπτωση, κατάλληλα μέτρα περιορισμού του κινδύνου.
                              Ο κοινοποιών υποβάλλει επιβεβαιωτικές πληροφορίες σχετικά με:

                                          α)

                                          την ταυτοποίηση και τον ποσοτικό προσδιορισμό μιας ομάδας προϊόντων της μετατροπής στο έδαφος που διατυπώθηκε σε μελέτη επώασης εδάφους·

                                          β)

                                          το ενδεχόμενο μεταφοράς σε μεγάλη απόσταση μέσω της ατμόσφαιρας.

                                    Ο κοινοποιών υποβάλλει στα κράτη μέλη, στην Επιτροπή και στην Αρχή τις εν λόγω πληροφορίες έως τις 30 Νοεμβρίου 2013.»

                  2.

                  Ο αριθμός 173 για τη δραστική ουσία difenoconazole αντικαθίσταται από τον ακόλουθο:

                              Αριθμός

                              Κοινή ονομασία, αριθμοί ταυτοποίησης

                              Ονομασία IUPAC

                              Καθαρότητα

                              Ημερομηνία έγκρισης

                              Λήξη της έγκρισης

                              Ειδικοί όροι

                              «173

                              Difenoconazole
                              Αριθ. CAS 119446-68-3
                              Αριθ. CIPAC 687

                              3-χλωρο-4-[(2RS,4RS·2RS,4SR)-4-μεθυλο-2-(1H-1,2,4-τριαζολ-1-υλμεθυλο)-1,3-διοξολαν-2-υλ]φαινυλο 4-χλωροφαινυλαιθέρας

                              ≥ 940g/kg
                              Μέγιστη περιεκτικότητα σε τολουόλιο: 5 g/kg

                              1η Ιανουαρίου 2009

                              31η Δεκεμβρίου 2018

                              ΜΕΡΟΣ Α
                              Επιτρέπεται να χρησιμοποιείται μόνον ως μηκυτοκτόνο.
                              ΜΕΡΟΣ Β
                              Για την εφαρμογή των ενιαίων αρχών, όπως αναφέρεται στο άρθρο 29 παράγραφος 6 του κανονισμού (ΕΚ) αριθ. 1107/2009, πρέπει ναλαμβάνονται υπόψη τα συμπεράσματα της έκθεσης επανεξέτασης για την ουσία difenoconazole, και ιδίως τα προσαρτήματα I και II αυτής, όπως οριστικοποιήθηκε από τη μόνιμη επιτροπή για την τροφική αλυσίδα και την υγεία των ζώων στις 27 Σεπτεμβρίου 2011.
                              Στη συνολική αυτή αξιολόγηση τα κράτη μέλη οφείλουν να δίνουν ιδιαίτερη προσοχή στην προστασία των υδρόβιων οργανισμών.
                              Οι όροι χρήσης περιλαμβάνουν, κατά περίπτωση, κατάλληλα μέτρα περιορισμού του κινδύνου.
                              Ο κοινοποιών υποβάλλει επιβεβαιωτικές πληροφορίες σχετικά με:

                                          α)

                                          περαιτέρω στοιχεία σχετικά με τις προδιαγραφές του τεχνικού υλικού·

                                          β)

                                          τα κατάλοιπα των μεταβολιτών που είναι παράγωγα του τριαζολίου (TDM) στις κύριες καλλιέργειες, στα επεξεργασμένα προϊόντα και στα προϊόντα ζωικής προέλευσης·

                                          γ)

                                          το ενδεχόμενο επιβλαβών επιπτώσεων για το ενδοκρινικό σύστημα των ψαριών (μελέτη για το συνολικό κύκλο ζωής των ψαριών) και τον χρόνιο κίνδυνο για γαιοσκώληκες από τη δραστική ουσία και τον μεταβολίτη CGA 205375 (1)·

                                          δ)

                                          τον πιθανό αντίκτυπο του κυμαινόμενου ποσοστού ισομερών στο τεχνικό υλικό και της προτιμησιακής υποβάθμισης και/ή του μετασχηματισμού του μείγματος ισομερών στην εκτίμηση επικινδυνότητας για τους εργαζόμενους, την εκτίμηση επικινδυνότητας για τον καταναλωτή και το περιβάλλον.

                                    Ο κοινοποιών υποβάλλει στα κράτη μέλη, στην Επιτροπή και στην Αρχή τις πληροφορίες που ορίζονται στο στοιχείο α) έως την 31η Μαΐου 2012, τις πληροφορίες που ορίζονται στα στοιχεία β), και γ) έως την 30ή Νοεμβρίου 2013 και τις πληροφορίες που ορίζονται στο στοιχείο δ) εντός δύο ετών από την έκδοση των ειδικών οδηγιών».

                  3.

                  Ο αριθμός 175 για τη δραστική ουσία imazaquin αντικαθίσταται από τον ακόλουθο:

                              Αριθμός

                              Κοινή ονομασία, αριθμοί ταυτοποίησης

                              Ονομασία IUPAC

                              Καθαρότητα

                              Ημερομηνία έγκρισης

                              Λήξη της έγκρισης

                              Ειδικοί όροι

                              «175

                              Imazaquin
                              Αριθμός CAS 81335-37-7
                              Αριθ. CIPAC 699

                              2-[(RS)-4-ισοπροπυλο-4-μεθυλ-5-οξο-2-ιμιδαζολιν-2-υλο]κινολινο-3-καρβοξυλικό οξύ

                              ≥ 960 g/kg (ρακεμικό μείγμα)

                              1η Ιανουαρίου 2009

                              31η Δεκεμβρίου 2018

                              ΜΕΡΟΣ Α
                              Επιτρέπεται να χρησιμοποιείται μόνον ως ρυθμιστής της ανάπτυξης φυτών.
                              ΜΕΡΟΣ Β
                              Για την εφαρμογή των ενιαίων αρχών, όπως αναφέρεται στο άρθρο 29 παράγραφος 6 του κανονισμού (ΕΚ) αριθ. 1107/2009, πρέπει να λαμβάνονταιυπόψη τα συμπεράσματα της έκθεσης επανεξέτασης για την ουσίαimazaquin, και ιδίως τα προσαρτήματα I και II αυτής, όπως οριστικοποιήθηκε από τη μόνιμη επιτροπή για την τροφική αλυσίδα και την υγεία των ζώων στις 27 Σεπτεμβρίου 2011.
                              Ο κοινοποιών υποβάλλει επιβεβαιωτικές πληροφορίες σχετικά με:

                                          α)

                                          περαιτέρω στοιχεία σχετικά με την προδιαγραφή του τεχνικού υλικού·

                                          β)

                                          τον πιθανό αντίκτυπο του κυμαινόμενου ποσοστού ισομερών στο τεχνικό υλικό και της προτιμησιακής υποβάθμισης και/ή του μετασχηματισμού του μείγματος ισομερών στην εκτίμηση επικινδυνότητας για τους εργαζόμενους, την εκτίμηση επικινδυνότητας για τον καταναλωτή και το περιβάλλον.

                                    Ο αιτών υποβάλλει στα κράτη μέλη, στην Επιτροπή και στην Αρχή τις πληροφορίες που αναφέρονται στο στοιχείο α) έως τις 31 Μαΐου 2012 και τις πληροφορίες που αναφέρονται στο στοιχείο β) εντός δύο ετών από την έκδοση συγκεκριμένων οδηγιών.»

         (1)  1-[2-[2-χλωρο-4-(4-χλωρο-φαινοξυ)φαινυλο]-2-1H-[1,2,4]τριαζολυλ]-αιθανόλη.


title: Εκτελεστικός κανονισμός (ΕΕ) αριθ. 834/2012 της Επιτροπής, της 17ης Σεπτεμβρίου 2012 , για καθορισμό των κατ’ αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών

text:
               18.9.2012

               EL

               Επίσημη Εφημερίδα της Ευρωπαϊκής Ένωσης

               L 251/47

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 834/2012 ΤΗΣ ΕΠΙΤΡΟΠΉΣ
   της 17ης Σεπτεμβρίου 2012
   για καθορισμό των κατ’ αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα (ενιαίος κανονισμός ΚΟΑ) (1),
   Έχοντας υπόψη τον εκτελεστικό κανονισμό (ΕΕ) αριθ. 543/2011 της Επιτροπής, της 7ης Ιουνίου 2011, για τη θέσπιση λεπτομερών κανόνων εφαρμογής του κανονισμού (ΕΚ) αριθ. 1234/2007 του Συμβουλίου όσον αφορά τους τομείς των οπωροκηπευτικών και των μεταποιημένων οπωροκηπευτικών (2), και ιδίως το άρθρο 136 παράγραφος 1,
   Εκτιμώντας τα ακόλουθα:

               (1)

               Ο εκτελεστικός κανονισμός (ΕΕ) αριθ. 543/2011 προβλέπει, κατ’ εφαρμογή των αποτελεσμάτων των πολυμερών εμπορικών διαπραγματεύσεων του Γύρου της Ουρουγουάης, τα κριτήρια για τον καθορισμό από την Επιτροπή των κατ’ αποκοπή τιμών εισαγωγής από τρίτες χώρες, για τα προϊόντα και τις περιόδους που ορίζονται στο παράρτημα XVI μέρος A του εν λόγω κανονισμού.

               (2)

               Η κατ’ αποκοπή τιμή εισαγωγής υπολογίζεται κάθε εργάσιμη ημέρα, σύμφωνα με το άρθρο 136 παράγραφος 1 του εκτελεστικού κανονισμού (ΕΕ) αριθ. 543/2011, λαμβανομένων υπόψη των ημερήσιων μεταβλητών στοιχείων. Συνεπώς, ο παρών κανονισμός θα πρέπει να αρχίσει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Οι κατ’ αποκοπή τιμές εισαγωγής που αναφέρονται στο άρθρο 136 του εκτελεστικού κανονισμού (ΕΕ) αριθ. 543/2011 καθορίζονται στο παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης,

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 17 Σεπτεμβρίου 2012.

            Για την Επιτροπή, εξ ονόματος του Προέδρου,
         José Manuel SILVA RODRÍGUEZ

            Γενικός Διευθυντής Γεωργίας και Αγροτικής Ανάπτυξης

      (1)  ΕΕ L 299 της 16.11.2007, σ. 1.

      (2)  ΕΕ L 157 της 15.6.2011, σ. 1.

      ΠΑΡΑΡΤΗΜΑ
      Οι κατ’ αποκοπή τιμές εισαγωγής για τον προσδιορισμό της τιμής εισόδου ορισμένων οπωροκηπευτικών

                  (ευρώ/100 kg)

                  Κωδικός ΣΟ

                  Κωδικός τρίτων χωρών (1)

                  Κατ’ αποκοπή τιμή εισαγωγής

                  0702 00 00

                  MK

                  59,9

                  XS

                  59,9

                  ZZ

                  59,9

                  0707 00 05

                  MK

                  31,3

                  TR

                  106,4

                  ZZ

                  68,9

                  0709 93 10

                  TR

                  112,4

                  ZZ

                  112,4

                  0805 50 10

                  AR

                  98,1

                  BO

                  100,6

                  CL

                  88,5

                  TR

                  97,0

                  UY

                  107,8

                  ZA

                  100,3

                  ZZ

                  98,7

                  0806 10 10

                  EG

                  180,7

                  MK

                  41,5

                  TN

                  197,3

                  TR

                  118,3

                  ZZ

                  134,5

                  0808 10 80

                  AR

                  201,7

                  BR

                  89,7

                  CL

                  117,0

                  NZ

                  115,6

                  US

                  120,9

                  ZA

                  108,3

                  ZZ

                  125,5

                  0808 30 90

                  AR

                  196,5

                  CN

                  49,3

                  TR

                  115,4

                  ZA

                  154,7

                  ZZ

                  129,0

                  0809 30

                  TR

                  160,5

                  ZZ

                  160,5

                  0809 40 05

                  BA

                  60,9

                  HR

                  73,9

                  IL

                  63,3

                  TR

                  107,6

                  XS

                  60,5

                  ZZ

                  73,2

         (1)  Ονοματολογία των χωρών που ορίζεται στον κανονισμό (ΕΚ) αριθ. 1833/2006 της Επιτροπής (ΕΕ L 354 της 14.12.2006, σ. 19). Ο κωδικός «ZZ» αντιπροσωπεύει «άλλες χώρες καταγωγής».


title: Εκτελεστικός κανονισμός (ΕΕ) αριθ. 215/2012 της Επιτροπής, της 13ης Μαρτίου 2012 , για την 166η τροποποίηση του κανονισμού (ΕΚ) αριθ. 881/2002 του Συμβουλίου για την επιβολή συγκεκριμένων περιοριστικών μέτρων κατά ορισμένων προσώπων και οντοτήτων που συνδέονται με το δίκτυο της Αλ Κάιντα

text:
               14.3.2012

               EL

               Επίσημη Εφημερίδα της Ευρωπαϊκής Ένωσης

               L 74/4

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 215/2012 ΤΗΣ ΕΠΙΤΡΟΠΉΣ
   της 13ης Μαρτίου 2012
   για την 166η τροποποίηση του κανονισμού (ΕΚ) αριθ. 881/2002 του Συμβουλίου για την επιβολή συγκεκριμένων περιοριστικών μέτρων κατά ορισμένων προσώπων και οντοτήτων που συνδέονται με το δίκτυο της Αλ Κάιντα
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 881/2002 του Συμβουλίου, της 27ης Μαΐου 2002, για την επιβολή συγκεκριμένων περιοριστικών μέτρων κατά ορισμένων προσώπων και οντοτήτων που συνδέονται με το δίκτυο της Αλ Κάιντα (1), και ιδίως το άρθρο 7 παράγραφος 1 στοιχείο α), το άρθρο 7α παράγραφος 1,
   Εκτιμώντας τα ακόλουθα:

               (1)

               Το παράρτημα Ι του κανονισμού (ΕΚ) αριθ. 881/2002 απαριθμεί τα πρόσωπα, τις ομάδες και τις οντότητες που αφορά η βάσει του εν λόγω κανονισμού δέσμευση κεφαλαίων και οικονομικών πόρων.

               (2)

               Στις 5 Μαρτίου 2012, η Επιτροπή Κυρώσεων του Συμβουλίου Ασφαλείας των Ηνωμένων Εθνών αποφάσισε να προσθέσει ένα φυσικό πρόσωπο στον κατάλογο προσώπων, ομάδων και οντοτήτων που αφορά η δέσμευση κεφαλαίων και οικονομικών πόρων.

               (3)

               Κατά συνέπεια, το παράρτημα Ι του κανονισμού (ΕΚ) αριθ. 881/2002 πρέπει να τροποποιηθεί ανάλογα.

               (4)

               Ο παρών κανονισμός θα πρέπει να τεθεί σε ισχύ αμέσως, ώστε να διασφαλιστεί η αποτελεσματικότητα των μέτρων που προβλέπονται σε αυτόν,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Το παράρτημα Ι του κανονισμού (ΕΚ) αριθ. 881/2002 τροποποιείται σύμφωνα με το παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης,

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 13 Μαρτίου 2012.

            Για την Επιτροπή, εξ ονόματος του Προέδρου,

            Προϊστάμενος της Υπηρεσίας Μέσων Εξωτερικής Πολιτικής

      (1)  ΕΕ L 139 της 29.5.2002, σ. 9.

      ΠΑΡΑΡΤΗΜΑ
      Το παράρτημα Ι του κανονισμού (ΕΚ) αριθ. 881/2002 τροποποιείται ως εξής:
      Η ακόλουθη καταχώριση προστίθεται υπό τον τίτλο «Φυσικά πρόσωπα»:

         «Fazal Rahim (άλλως α) Fazel Rahim, β) Fazil Rahim, γ) Fazil Rahman). Ημερομηνία γέννησης: α) 5.1.1974 β) 1977 γ) 1975 δ) 24.1.1973. Τόπος γέννησης: Καμπούλ, Αφγανιστάν. Ιθαγένεια: αφγανική. Αριθ. αφγανικού διαβατηρίου: R512768. Διεύθυνση: α) μεθοριακή περιοχή μεταξύ του Αφγανιστάν και του Πακιστάν (προηγούμενη διεύθυνση), β) A2, City Computer Plaza, Shar-e-Now, Καμπούλ, Αφγανιστάν (προηγούμενη διεύθυνση), γ) Microrayan 3rd, Apt. 45, block 21, Καμπούλ, Αφγανιστάν (προηγούμενη διεύθυνση). Ημερομηνία κατονομασίας σύμφωνα με το άρθρο 2α παράγραφος 4 στοιχείο β): 5.3.2012»